text:
पद्मश्री उषाकिरण किरण खानक मैथिली मे आबय बला आत्मकथा (हमर दिगन्त) क एतय धारावाहिक रूप मे प्रस्तुत करबाक योजना अछि। ताहि क्रम मे आइ पढू:
भाग-1बहुत लंबा छलै रस्ता। लहेरिया सराय सँ बसपर चढि सकरी बहेडा । बीचे मे मणिपद्म जीक गाछ पात फूल जाफरी बला आइ काल्हुक रिसॉर्टनुमा घर पर उतरनै कुशल। बाबूजी लै पॉट मे लीफ टी आ हमरा लै रसगुल्ला जा नै खोआबथि बस रोकने रहथि। तखन सुपौल बस स्टैंड पर उतरी। बासो बाबू , बासो चचा, बासुदेव सहनी लक दक कुरता पायजामा मे ठाढ रहथि। संग मे गाम सँ आयल बहिंचा ( नाव चलेनहार)रहबे करै। अटैची होल्डॉल नेने हुनके घर जकरा आगाँ होमियोपैथिक दवाईक दोकान रहै पहुँची। चाची आ मौसी राहरिक दालि अरबा भात तीमन तरकारी संग भाटा तरल जरूर राखथिन। बाबूजी के भाटा सब रूप मे पसिन्न रहैन्ह। से हमर सासु सदति कहैत रहथिन्ह। बासो बाबूक आँगन मे सब दुद्धा वैष्णव रहै तैं आमिष सुस्वादु भोजन रहै। दही आ मधुर रहबे करै। सुपौल बजारक चंद्रकला बड प्रसिद्ध रहै। खा पी कै नाव पर जाहि मे टप्पर लागल रहै हम सब बैसि जाइ। बासो चचा के बेटी लाडली हमरा लै कानय लागै। कहै कि या त मिनी बहिन रहि जाउक या हमरो नेने चलौ। बड्ड भावुक विदाई होइ।
आधा घंटा नाव चलै कि एकटा कछेर पर करमान लागल लोक रहै ठाढ़। बाबूजी कहथिन — “रजवा आबि गेल बुझाइयै”
हम बाहर निकलि ठाढ़ भै जाइ। नाव कछेर पर लागै। सत्तो कका हलसि कै कोरा उठा लेथि। हम 8-9 बरिस के रही से अपना के पैघ बूझै लागल रही मुदा सत्तो कका लेल धन सन।
“ अबियौ भाईजी, “ बाबूजी के उतरै पडैन्ह। “चलू दलान पर”
“हौ रस्ता चलै छी, बेर भेल जाइ छै।”
“ त जाय के दैयै आइ?”
“एह, जिद नै करहक; ओत्तौ लोक बाट तकैत हेतै।”
“ त, मिनी पर एकर काकी के , बहिन भाई के कोनो अधिकार नै?”— एतेक गप समाप्त होइत होइत दलान आबि जाइ। हमरा आँगन पठा देल जाइ बाबूजी लोकनि दलाने पर चाह जलपान करथि।
सत्तो कका माने बाबू सत्यनारायण सिंह। सब सँ छोट परिवार मे। सब सँ पैघ ठाकुर प्रसाद सिंह , दोसर विंदेश्वरी प्रसाद सिंह 1936 मे एम एल ए भेलाह । बाबूजीक ओएह मित्र। हुनका लाइलाज टी बी भै गेलैन्ह ओ स्वतंत्रता के सूर्य बिनु देखने महाप्रयाण कै गेलाह। तकरा बाद बुच्चन कका बौअन कका तखन सत्तो कका। माँ सभक प्रिय छोटका दियर ; हुनकर विशेष स्थान रहैन्ह परिवार मे। कतेक कहाकहीक बाद फेर नाव पर आबी। रजबाक चौर सँ बहराइत बोआरी खाल अबैत राति भै जाई ; बोआरी खाल सँ बहराय कोसी धार मे नाव खसै तखन बहिंचा सब के चैन होइक। दिशांसक डर रहै इजोरिया में। चारू भर जलामय रहै।चंद्रिका भरल राति रहै , बाबूजी सँ सटल हम डेराइत नै रही; ओना एहन अनुभव पहिल छल।
“ बाबूजी, सप्तर्षि तारा कोन छै?” - हम पुछने रहियैन। ओ खगोल शास्त्रक रसिया रहथि। हमर प्रश्न हुनका पसिन्न पडलैन्ह। तारा सभक ज्ञान दिय’ लागलाह। कनेकालक बाद हम निन्न पड़ि गेल रही। नाव सँ गाम पकरिया पहुँचैत अवश्य भोरुकबा उगल हेतै; हमर निन्न जखन टूटल तखन हम घर मे अपना ओछायन पर रही।
ई हम 1952-53 के गप कहै छी। तखन हम दोसर खेप पकरिया आयल रही। पहिल खेप एक टा पैघ घर आ दलान रहै। अइ बेर दू टा आओर घर रहै। झाँझन के माटि सँ लेबल घर चारि टा चार खढ़ सँ छारल एक टा सुरेबगर भितघर बनै छलै। से इलाका के सेसर मिस्त्री झौली मियाँ बना रहल छलै। हम बहुत ध्यान सँ माटि कादो होइत देखी। हमरा लेल ई नब वस्तु रहै। रजवा के माय के आ बाबूजी के बथान आ खेत देखनिहार सपरिवार पकरिया चल आयल रहै। बाबूजी अपना बगल मे बसा लेलखिन तिलजुगा बान्ह पर। एखनो ओकरा सभक परिवार बसल छैक। हमर संगी भुल्ली करिया कलिया मिनकरिया सब रहबे करै। ओकरा सब संगे धार मे हेलनाइ, आ नाव पर झिझरि खेलेनाई काज रहै।
“ यै मिनी दाई, आब सब गोटा एत्तहि रहबै रजबा नै जेबै “ से कहलकै एगो संगी। हमरा आभास भेल छल तकर। रजबा बिरान भै गेलै से बुझायल रहै। पकरिया गाँव मे दू घर कुजरा, एक मोची , एक कुम्हार , दू घर किसनौत यादव आ एक घर मलाह रहै। ओना गाँव पासवानक रहै। इयैह समीकरण एखनो छै। गाँव लम्बाई में तिलजुगा बान्ह पर बसल रहै। थोडेक खेत रहै बकिये कास पटपटी के जंगल।
गामक सटले बगल मे बनरी ब्रह्मोत्तर उत्तर भर रहै। ओ गाँव एकटा यादव आ समग्र मुसहरक छै । दक्खिन पच्छिम मे सिरनिया आ तकरे बगल मे भलुआहा छलै। सिरनिया यादव के गाँव रहै जाहि मे कुम्हरटोली से रहै। एक टा बलिया के अमीन साहेब सेहो जमीन बंदोबस्त कै रहि गेल छलाह जे राजपूत छलाह। अमीन साहेब के धीया पुता घर मे भनहि भोजपुरी बजैत हेतैन मुदा ओ सब मैथिली भाषी बनि रहल रहथि। भलुआहा मे विशाल कमलदह छलै। हमसब दौगल भागल कमल दह पहुँचि जाइ। दू चारि टा कमलक फूल घीचि ओकर नाल के कायदा सँ तोडि माला बना ली आ भीजल तीतल जखन घर आबी तखन माय सँ मारि खेबे टा कर एक टा हल्लुक चटकन! फ्ॉक बदलल जाइ आ गरम तेल मलि बैसा देल जाइ। हम सब दिनुका सरदियाह लोक। संभवत: साल डेढ सालक रही तखन न्यूमोनिया सँ बाँचल रही। हमरा दुर्गति पर बाबूजी असहज होथि आ दलान दिस चल जाथि मुदा दीदी( बाबूजीक पालनहर) माय के जरूर कथा कहथि।
“एकरा कथी लै दरेग हेतै, चारू धाम छिछिया कै एगो संतान मँगलौं से सोहाइ नै छै। कहू त एकर पीठ चारि बेर गूड़क चेकी लै पुजायल ,तकरा मारि मारि कै गाल लाल कऽ देलक। राक्षसी थिक! हमर दुर्गाक माँगल पोती नै रहतै एकरा लग। “ आ कोरा मे उठा कै अपना कोठरी दिस बढि जाथि। माय सब उपचार कइये देने रहथि। चुप रहथि। ओमहर हमर संगी सब के से दुर्गति एहने होइ।
“ दाई इसकूल सँ अबै नै छै कि ई छौंडी सब हुनका रने बने बौआइ लै जाइ छै। हरसंखनी सब आ तू “ — सबहक माय दादी छौंकी सँ दौडाबय लागै।
हमरा सब लै धन्न सन। दीदी के कोरा में हम मझौलियाक कथा सुनी, बाबा परबाबाक कथा सुनी, दियादी विद्वेषक चरच सुनी जे तखन नै बूझी लेकिन पैघ भेला पर हुनकर कथन कान में गुंजरित हुअए आ हम बूझय लागी।
जन्म लहेरिया सराय मे भेल जे एक टा सरकारी नगर छलै। कलेक्ट्रियेट आ जुडिशियरी के कर्मचारी के नगर। हमरा नजरि फुजलाक बाद खादी भंडार पुस्तक भंडारक नगर आ बजार। पक्का कच्चा तरतीब बला घर रहैक। दरभंगा मेडिकल कॉलेज हॉस्पीटल रहैक रेलवे स्टेशन , बस अड्डा रहै। बाग बगैचा आ क्लब सभक भवन रहै।मेडिकल कॉलेज लग बडका मैदान रहै आ पोलो फिल्ड कहाइ बला पैघ लॉन रहै। से देखिते रही। कॉस्मोपॉलिटन बनावटि रहै। पालन भेल रजवा मे जे पइघ बाबूसाहेब सभक हवेली बला गाम रहै। मुसहरी, धानुक टोल, खतबे टोल रहै। ताहि संह मोची, कुम्हार , मलाह , कमार इत्यादि रहबे करै। पइघ पोखरि आ कइएक टा कुआँ रहै। पनिभरनी एक टा कोनो कुआँ सँ पानि अनै जाहि मे राहरि आ कुर्थीक दालि गलि जाइ। घरे घर छोट सँ पइघ जनी हुक्का पीबथि , पछाति बीडी सेहो धूकथि। गाम मे विपन्न विधवा ब्राह्मणी रहथिन जिनका दू टा बेटी रहनि दैया आ चिन्नी। हमर नाम मिन्नी त ओकर नाम चिन्नी धरेलै। ओ हमर संगी रहै। ओ एक टा शानदार गाँव रहै। पकरिया टोल छलै आ अगल बगल मे सेहो सबटा टोले रहै। हम पटना के एंग्स गर्ल्स स्कूल मे पढैत रही त पटना नगर सेहो देखने रही। पकरिया स्वभावत: झुझुआन लागल। हम जखन बुझलियै जे इयैह स्थाई निवास होअऽ जा रहल छै तखन बड अचरज भेल। यद्यपि कोसीक समटल धार आ क्षितिज विस्तारित खेत, कास पटपटीक ,झौआ , बबूर,साहोरक वन सोहाओन रहै। कासक फुलायल रूप पटपटीक विशेष प्रकारक फूलक उपयोगिता देखि चकुआइत रही। कोन बाटे छुट्टी बीति गेलै से नै बुझायल। हम पटना होस्टल घुरै लै लहेरियासरायक अपन बंगाली टोला बला घर पर आबि गेलौं। ओत्तौ संगी सब उदास रहै । ओकरा सब के बुझा गेल रहै जे हम सब स्थाई रूप सँ गाम मे रहबै। हम सब ओई दुरूह स्थान में अपन वृंदावन बसा लेबै से के जनै छलै? किछुए दिन मे बाबूजी अमृत ज्ञानशाला स्थापित कै, अपन सैयन बीघा जमीन के कास तोड़ा खेत बना लेता आ अपनहिं ट्रैक्टर दुर्घटना मे कालकवलित अल्पायु मे भै जेताह से नहिं जनै छलियै। मुदा हुनका समाधि संग एखनहुँ हमसब ओत्तहि छी। यात्रा अहर्निश जारी छै; समाज अग्रगामी हुअए से विचार यात्रा , सद्य: व्यावहारिक यात्रा चलि रहल छै।
मैथिली आ हिन्दी विख्यात लेखिका श्रीमती उषाकिरण खानक जन्म लहेरियासराय मे 24 -10-1945 क' भेल छलनि | प्राचीन इतिहास एवं पुरातत्व मे एम. ए ., पीएचडीक संग २५ साल तक अध्यापन करय वाली श्रीमती खानक मैथिली मे छह टा उपन्यास, तीन टा कथा-संग्रह, अनेक नाटक, बाल कथा ओ खंडकाव्य प्रकाशित-प्रसंसित छनि । अद्यावधि लेखन मे सक्रिय आ साहित्य अकादेमी पुरस्कार, प्रबोध साहित्य सम्मान, पद्मश्री सम्मान, भारत-भारती सम्मानक अतिरिक्त कतेको सम्मान-पुरस्कार आदि सँ सम्मानित पद्मश्री उषाकिरण खान सम्प्रति पटना मे रहैत छथि | हिनका सँ हिनक फेसबुक (https://www.facebook.com/ushakiran.khan.3) पर सम्पर्क कयल जा सकैछ |


c: text/html

text:
."मैथिल मंच " सँ जुड़य लेल आ सतत समर्थन लेल धन्यवाद ।
"मैथिल मंच" पुन: एहि बेर एकटा नव प्रयास प्रारंभ कय रहल अछि जहिमें हमसब समस्त मैथिलजन सँ सम्पर्क कय हुनका सबसँ किछु आग्रह करब जेना कि :
.
1. एक दोसर सँ यथासंभव सदैव मैथिली भाषा में बात करी । .
2. समस्त मैथिल संस्था सँ अनुरोध जे अपन संस्थाक लोगो आ कार्यक्रम में बेसी सँ बेसी मिथिला पेंटिंग के प्रयोग करी आ गूगल सँ मिथिला पेंटिंग फ्री में नहि लय कोनो ने कोनो कलाकार सँ बनबाबी आ कलाकार के यथासंभव आर्थिक मदद आ उचित सम्मान करी ।
"मिथिला पेंटिंग" सँ जुड़ल कोनो मदद लेल "मैथिल मंच" सदैव मदद लेल तत्पर अछि । कोनो तरहक आवश्यकता पर manchmaithil@gmail.com पर मेल वा 9871687391 पर सम्पर्क कय सकय छी।.
3. "मैथिल मंच" के सदस्य सबसँ आग्रह जे कम सँ कम एकटा वस्त्र मिथिला पेंटिंग सँ बनल जरुर खरीदी ताकि कलाकार के मंच के तरफ सँ मदद भय सकय। समस्त मैथिल संस्था सँ सेहो अनुरोध जे मंच के अनुसरण करी एहि कार्यक्रम में। मिथिला पेंटिंग सँ बनल टी-शर्ट, कुर्ता, साड़ी, दुपट्टा, कुर्ती आ अनेको समान हमसब उपलब्ध करा सकय छी। उपलब्धता हेतु manchmaithil@gmail.com या 9871687391 पर Whatsapp कय सकय छी ।
.
4. समस्त मैथिलजन सँ आग्रह जे एकटा पाग आ एकटा मिथिला पेटिंग अपन-अपन घर में जरुर राखी आ दोसर के सेहो प्रेरित करी । "मैथिल मंच" हर तरह के आ हर कीमत के मिथिला पेंटिंग आहां तक पहुंचाबय लेल प्रतिबद्ध अछि ।
.5. मैथिलजन जे सब इंटरमीडिएट पास कय कोनो ने कोनो कारणबस पढ़ाई छोड़ि अपन रोजगार में लागि गयलौ वा आगा नहि पढ़ि सकलौ, हुनका सब लेल "मैथिल मंच", मैथिली भाषा लय स्नातक तक के सुगम पढाई के व्यवस्था लेल प्रतिबद्ध अछि । मंच के मार्गदर्शकगण एहि प्रयास के नीक समर्थन कय थहल छथि आ इच्छुक सदस्य के लेल सब तरहक मदद लेल तैयार छथि। सदस्यगण सँ आग्रह जे आगा बढ़ू आ अपन आसपास के भाई-बहिन के सेहो प्रेरित करी ।
6. "मैथिल मंच", मैथिली साहित्य सँ जुड़ल एकटा प्रयास करय जा रहल अछि जहि में मंच आगा सँ मिथिला पेंटिंग के साथे "मैथिली साहित्य" के प्रदर्शनी सेहो लगायत आ सतत प्रयासरत रहत अपन साहित्य लेल किछु ने किछु नव प्रयास करी। इच्छुक गण मैथिल मंच स सम्पर्क कय सकय छी अपन पुस्तक प्रदर्शनी में जोड़य लेल।
.
"मैथिल मंच" के आगा बढ़ाबय लेल आहांसबके सुझाव आपेक्षित अछि । हर तरहक सुझाव लेल manachmaithil@gmail.com पर मेल कय सकय छी वा 9871687391 पर Whatsapp पर मैसेज कय सकय छी वा www.maithilmanch.com साईट पर जा कय Contact Us में जा क अपन विचार दय सकय छी। आहां सबहक विचार हमरासब लेल बहुत महत्वपूर्ण अछि ।
.जय मिथिला
जय जय मैथिल

robotstxt: allowed

filter: keep


text:
नवगठित मैथिली
फ़िल्म अकादमी, दरभंगाक तत्वावधानमें 2-3 मार्च 2013के दरभंगामें आयोजित प्रथम मैथिली फ़िल्म फ़ेस्टिवल के अवसर पर दुगोट मैथिली फ़िल्म- “चट मंगनी पट भेल बियाह” आ “ हमर सौतिन”क ऑडियो
(सीडी)क लोकार्पण कयल गेल। महोत्सवक पहिल दिन राजसी मैथिली फ़िल्म प्रोडकशनक अधीन
बनल पं. बलदेव ठाकुर द्वारा प्रस्तुत
फ़िल्म “चट मंगनी पट भेल बियाह” केर ऑडियो रीलिज कएल गेल । एहि अवसर पर फ़िल्मक
निर्देशक आ रंगकर्मी किशोरनाथ , संगीतकार व गायक पवन नारायण, फ़िल्मक पटकथा व संवाद
लेखक ऋषि वशिष्ठ, अभिनेता अनिल मिश्रा, आदि उपस्थित छलैथ । एहि फ़िल्मक ऑडियोमें 7टा गीत अछि जाहिमें अपन सुमधुर श्वर देने छैथ प्रसिद्ध गायक रामबाबू झा, पवन
नारायण, खुश्बू उत्तम, खुश्बू सिंह, ॠचा ठाकुर आदि।
मैथिली फ़िल्म
फ़ेस्टिवल के दोसर दिन पं. रतनदेव झा द्वारा प्रस्तुत फ़िल्म हमर सौतिन”क ऑडियो (सीडी) रीलिज कएल गेल
। एहि अवसर पर फ़िल्मक निर्माता संतोष कुमार झा, निर्देशक मनोज झा, संगीतकार व गायक
पवन नारायण, अभिनेता विजय मिश्रा उपस्थित छलैथ। सांई श्री फ़िल्म द्वारा प्रस्तुत एवं
विनोद साजन, नेहा, विजय मिश्रा, शुभ नारायण झा, निलेश दीपक ,अभिनीत एहि फ़िल्ममें कुल 11टा सुन्नर गीत अछि। गायक छैथ- रश्मी रानी, पवन नारायण, अंशुमाला,संजय झा, सोनी
झा, गीतिका, राधा पाण्डेय, पूजा झा आदि। उक्त दुनु फ़िल्मक गीत आ संगीत कर्णप्रिय
अछि।


text:
ट्रयासी लर्ड्स
ट्र्यासी एलिजाबेथ लर्ड्स (जन्म नोरा लोइस कुज्मा; मई ७, १९६८) एक अमेरिकी अभिनेत्री, गायिका, मोडल, लेखिका, निर्माता आ निर्देशक छी । सन् १९८० कें समयमे ओ एक लोकप्रिय अश्लिल चलचित्र अभिनेत्री छल । कानूनी तौर पर कम उमरमे नग्न चित्र आ बहुतेक अश्लिल चलचित्रमे अभिनय केलाक कारण लर्ड्सकें कानूनी उल्झनमे घसिटने छल । एकर नतिजा ई भेल की लर्ड्सद्वारा अभिनीत चलचित्रक निर्माता आ विक्रेतासभकें करोड़ो रुपैयाँक नोकसान भेल आ ई मुद्दा एतेक आगा बढि गेल जाहिसँ पुरे अश्लिल चलचित्र उद्योगकें झट्का लागल छल ।[१]
जीवनी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
ट्र्यासी लर्ड्सक सम्बन्धमे विकिपिडियाक भातृ योजनासभमे ताकी:
- आधिकारिक पृष्ठजाल
- इन्टरनेट चलचित्र भण्डारणमे ट्र्यासी लर्ड्स
- इन्टरनेट वयस्क चलचित्र डेटाबेसमे लर्ड्स ट्रयासी लर्ड्स
- वयस्क चलचित्र डेटाबेसमे ट्र्यासी लर्ड्स


text:
योगी आदित्यनाथ
योगी आदित्यनाथ (जन्म नाम: अजय सिंह बिष्ट, जन्म ५ जुन १९७२) गोरखपुरक प्रसिद्ध गोरखनाथ मन्दिरक महन्त[१] तथा राजनेता छी जे १९ मार्च २०१७क उत्तर प्रदेशक मुख्यमन्त्री बनल।[२] ओ सन् १९९८ सँ लगातार भारतीय जनता पार्टीक टिकट पर गोरखपुर लोकसभा क्षेत्रक प्रतिनिधित्व करि रहल अछि[३] आ २०१४ लोकसभा चुनावमे अही ठामसँ सांसद चुनल गेल छलाह । आदित्यनाथ गोरखनाथ मन्दिरक पूर्व महन्त अवैद्यनाथक उत्तराधिकारी छी । ओ हिन्दू युवा वाहिनीक संस्थापक सेहो छी, जे हिन्दू युवासभक सामाजिक, सांस्कृतिक आ राष्ट्रवादी समूह छी । हिनकर छवी एक कट्टर हिन्दू नेताक अछि ।[२]
प्रारम्भिक जीवनी[सम्पादन करी]
५ जून १९७२ कऽ उत्तराखण्ड (तखनक उत्तर प्रदेश; उत्तर प्रदेशक विभाजन देखी)क पौड़ी गढ़वाल जिला स्थित यमकेश्वर तहसीलक पञ्चुड़ गामक गढ़वाली राजपूत परिवारमे योगी आदित्यनाथक जन्म भेल ।[४] हिनकर पिताक नाम आनन्द सिंह बिष्ट छी जे फरेस्ट रेञ्जर छलाह ।[५]
योगी आदित्यनाथ १९७७ मे टिहरीक गजाक स्थानीय स्कूलमे पढ़ाई शुरू केल्खिन आ सन् १९८७ मे टिहरीक गजा स्कुलसँ दसम कऽ परीक्षा पास करि सन् १९८९ मे ऋषिकेशक श्री भरत मन्दिर इन्टर कौलेजसँ इन्टरमिडिएटक परीक्षा पास भेल आ सन् १९९० मे ग्रेजुएशनक पढ़ाई करैत अखिल भारतीय विद्यार्थी परिषदसँ जुड़ल । सन् १९९२ मे श्रीनगरक हेमवती नन्दन बहुगुणा गढ़वाल विश्वविद्यालयसँ गणितमे बिएससी कऽ परीक्षा पास भऽ सन् १९९३ मे गणितमे एम.एस.सी. कऽ पढ़ाईक समय गुरु गोरखनाथ पर शोध करैत योगी गोरखपुर आएल छल ।[६] अही ठाम गोरखनाथ पीठक महन्त अवैद्यनाथक दृष्टि हिनका पर पड़ल छल। सन् १९९४ मे पूर्ण सन्यासी बनि गेल, जकर बाद हिनकर नाम अजय सिंह बिष्टसँ योगी आदित्यनाथ भऽ गेल।[२][४]
योगी आदित्यनाथ १२ सितम्बर २०१४ कऽ गोरखनाथ मन्दिरक पूर्व महन्त अवैद्यनाथक निधनक बाद ओ अही ठामक महन्त बनल। २ दिन बाद हुनका नाथ पन्थक पारम्परिक अनुष्ठानक मुताबिक मन्दिरक पीठाधीश्वर बनाओल गेल।[६]
राजनैतिक जीवन[सम्पादन करी]
सबसँ पहिल सन् १९९८ मे योगी आदित्यनाथ गोरखपुरसँ भाजपा उमेदबार भऽ चुनाव लड़ल आर जीत गेल। तखन हिनकर उमर केवल २६ वर्ष छल।[४][६] ओ बारहम लोक सभा (१९९८-९९)क सभसँ युवा सांसद छलाह। सन् १९९९ मे गोरखपुरसँ पुनः सांसद चुनल गेल।
अप्रैल २००२ मे हिनका द्वारा हिन्दू युवा वाहिनी बनाओल गेल । सन् २००४ मे तेसर बेर लोकसभाक चुनाव जितलखिन। सन् २००९ मे २ लाखसँ बेसी भोटसँ जीतिकऽ लोकसभा पहुँचल। सन् २०१४ मे पांचम बेर एक बेर पुनः दुई लाखसँ बेसी भोटसँ जीत कऽ सांसद चुनल गेल । सन् २०१४ कऽ लोकसभा चुनावमे भाजपाक बहुमत मिलल, एकर बाद उत्तर प्रदेशमे १२ विधानसभा सीटसभ पर उपचुनाव भेल। अही चुनावमे योगी आदित्यनाथसँ बहुत प्रचार कराओल गेल, लेकिन परिणाम निराशाजनक रहल। सन् २०१७ मे विधानसभा चुनावमे भाजपाक राष्ट्रिय अध्यक्षद्वारा योगी आदित्यनाथसँ समुचा राज्यमे प्रचार कराओल गेल आ हिनका एक हेलिकप्टर सेहो देल गेल।[४]
१९ मार्च २०१७ मे उत्तर प्रदेशक बिजेपी विधायक दलक बैठकमे योगी आदित्यनाथ कऽ विधायक दलक नेता चुनिक मुख्यमन्त्री पद सौंपल गेल।[२][४]
भारतीय जनता पार्टीसँ सम्बन्ध[सम्पादन करी]
आदित्यनाथक भारतीय जनता पार्टीक साथमे रिश्ता एक दशकसँ पुरान अछि। ओ पूर्वी उत्तर प्रदेशमे बढ़िया प्रभाव राखैत छथि।[७] अहीसँ पहिले हुनकर पूर्वाधिकारी तथा गोरखनाथ मठक पूर्व महन्त, महन्त अवैद्यनाथ सेहो भारतीय जनता पार्टीसँ १९९१ तथा १९९६ कऽ लोकसभा चुनाव जीत चुकल अछि।[४]
लोकसभा चुनावसभमे प्रदर्शन[सम्पादन करी]
योगी आदित्यनाथ सबसँ पहिल बेर सन् १९९८ मे गोरखपुरसँ चुनाव भाजपा उमेदवार भऽ लड़ल आर तखन ओ बहुत कम अन्तरसँ जीत दर्ज केलक। लेकिन ओकर बाद हरेक चुनावमे हुनकर जीतक अन्तर बढ़ैत गेल आ ओ १९९९, २००४, २००९ आर २०१४ मे सांसद चुनल गेल।[८] हिनकाद्वारा अप्रैल २००२ मे हिन्दू युवा वाहिनी बनाओल गेल।[२]
विवाद[सम्पादन करी]
७ सितम्बर २००८ कऽ योगी आदित्यनाथ पर आजमगढ़मे जानलेवा हिंसक हमला भेल छल। अही हमलामे ओ बाल-बाल बचल। ई हमला एतेक बड़का छल की एकसयसँ अधिक वाहनसभक हमलावरसभद्वारा घेरि लेल गेल आ लोकसभक लहुलहान करि देलक।[९] आदित्यनाथ गोरखपुर दङ्गाक समय तखन गिरफ्तार कएल गेल जब मुस्लिमसभ्क पावनि मोहर्रमक समय फायरिङ्गमे एक हिन्दू युवाक जान चलि गेल ।[१०] जिलाधिकारीद्वारा बताओल गेल कि ओ पुरा घायल अछि। तखन अधिकारीसभद्वारा योगीक ओहि जगह जाइसँ रोकि देल गेल परन्तु आदित्यनाथ ओही जगह पर जाएक लेल अड़ि गेल छल। तखन हुनकाद्वारा शहरमे लागल कर्फ्यूक हटाबक माङ्ग केलक। दोसर दिन ओ शहरक मध्य श्रद्धाञ्जलि सभाक आयोजन करकऽ घोषणा केलक लेकिन जिलाधिकारी द्वारा एकर अनुमति देबऽसँ मनाह करि देल गेल। आदित्यनाथद्वारा सेहो एकर चिन्ता नै केलक आर हजारो समर्थसभक साथ अपन गिरफ्तारी देलक। आदित्यनाथक सिआरपिसी कऽ धारा १५१ए, १४६, १४७, २७९, ५०६ कऽ तहत जेल भेज देल गेल।[११] हुनका पर कार्यवाहीक असर भेल कि मुम्बई-गोरखपुर गोदान एक्सप्रेसक किछ डिब्बा जला देल गेल, जकर आरोप हुनकर सङ्गठन हिन्दू युवा वाहिनी पर लागल।[१२]
ई दङ्गा पूर्वी उत्तर प्रदेशक छटा जिलसभ आर तीन मण्डलसभमे सेहो फैलि गेल।[१३]हुनकर गिरफ्तारीक दोसर दिन जिलाधिकारी हरि ओम आ पुलिस प्रमुख राजा श्रीवास्तवक तबादला भऽ गेल। कथित रूपसँ आदित्यनाथक ही दबावक कारण मुलायम सिंह यादवक उत्तर प्रदेश सरकार कऽ ई कार्यवाही करऽ पड़ल छल।[१४]
योगी धर्मांतरणक विरुद्ध आ घर वापसीक लेल बहुत चर्चामे रहल। सन् २००५ मे योगी आदित्यनाथद्वारा करिब १८०० ईसाइसभ कऽ शुद्धीकरण करि हिन्दू धर्ममे शामिल कएल गेल छल। ईसाइसभक अही शुद्धीकरणक काम उत्तर प्रदेशक एटा जिलामे कएल गेल छल ।[६]
मुख्यमन्त्री बनलाक बादक प्रतिक्रियासभ[सम्पादन करी]
राष्ट्रिय[सम्पादन करी]
- आम आदमी पार्टीक नेता सञ्जय सिंहद्वारा कहल गेल, "सिएम चुनऽमे बीजेपीद्वारा युपीक जनता कऽ ठेङ्गा दिखाएल गेल।"[१५]
- एआईएमआईएमक अध्यक्ष असदुद्दीन ओवैसी कटाक्षक करैत कहलनि, "बीजेपी युपीमे न्यू इन्डिया बनाबऽ जा रहल अछि।"[१५]
- स्वराज इन्डियाक अध्यक्ष योगेन्द्र यादव तञ्जक करैत लिख्लनि, "हे राम।"[१५]
- भारतीय राष्ट्रिय काङ्ग्रेसक वरिष्ठ नेता सलमान खुर्शीदद्वारा सेहो आदित्यनाथ कऽ मुख्यमन्त्री चुनला पर सवाल खड़ा कएल गेल।[१५]
- मध्य प्रदेशक मुख्यमन्त्री शिवराज सिंह चौहान, केन्द्रीय रेल मन्त्री सुरेश प्रभु सहित भाजपा नेतासभद्वारा हुनका बधाई देल गेल अछि।[१५]
अन्तर्राष्ट्रिय[सम्पादन करी]
- पाकिस्तानक प्रमुख अखबार डनद्वारा अपन वेबसाइट पर योगीक सीएम बनबाक खबर प्रमुखतासँ प्रकाशित केलक । एकर हेडिङ्ग् अछि, कट्टर हिन्दू बना भारतके सबसे ज्यादा आबादी वाले राज्यका मुख्यमन्त्री।'[१६]
- पाकिस्तानी अखबार द न्यूजद्वारा योगी आदित्यनाथकऽ युपीक सिएम बनक खबरमे हेडलाइनमे लिखलक - मुस्लिम विरोधी कट्टरपन्थी बनेगा यूपी का सीएम।[१६]
- 'द नेशन' लिखलक कि, युपीक अगुवाईक लेल मोदीक पसन्द मुस्लिम विरोधी नेता योगी आदित्यनाथ।
- पाकिस्तानी न्युज च्यानल एआरवाईद्वारा सेहो अही पर एक रिपोर्ट टेलीकास्ट केलक। जहिमे कहल गेल कि शाहरुख खान को धमकियां देने वाले शख्स को बीजेपी ने उत्तर प्रदेश का सीएम नियुक्त कर दिया है।[१६]
- न्यूयर्क टाइम्स द्वारा लिखल गेल, फायरब्यान्ड हिन्दू पुरोहित योगी आदित्यनाथ होङ्गे उत्तर प्रदेश के मुख्यमन्त्री।
- हफिङ्गटन पोस्ट द्वारा लिखलक कि योगी आदित्यनाथ निर्लज्ज आ प्रो-हिन्दू विचारधारा वाली शख्सियत हैं, जो 'घर वापसी' जैसे विवाद कार्यक्रम का प्रमुख चेहरा रहे हैं।[१६]
- बीबीसी हिन्दी द्वारा एक विश्लेषणमे लिखल गेल कि, 'उत्तर प्रदेश की आबादी मे १८ से २० फीसदी मुसलमान हैं। इतने बड़े समुदाय की उपेक्षा करके आप प्रदेश को कैसे आगे बढ़ा पाएंगे। उनका भरोसा कैसे जीतेंगे।
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ राजनीतिक केन्द्र रहल योगी कऽ गोरखनाथ मठ - बीबीसी - १९ मार्च २०१७
- ↑ २.० २.१ २.२ २.३ २.४ योगी आदित्यनाथक असली नाम अजय सिंह नेगी छी। हिनकर जीवनसँ जुड़ल नैसुनल बातसभ - एनडीटीवी - १८ मार्च २०१७
- ↑ Official biography from Parliament of India records
- ↑ ४.० ४.१ ४.२ ४.३ ४.४ ४.५ योगी आदित्यनाथक पूरा बायोडाटा, जन्मसँ लकऽ उत्तर प्रदेशक मुख्यमन्त्री धरिक सफर - एनडीटीवी - १९ मार्च २०१७
- ↑ यूपीक सीएम बनला पर योगी आदित्यनाथक पिता आनन्द सिंह बिष्ट द्वारा देल गेल यी सलाह - एनडीटीवी - १९ मार्च २०१७
- ↑ ६.० ६.१ ६.२ ६.३ यूपीक नव CM योगी आदित्यनाथक बारेमे ई ८ चीजसभ जरूर जानी - हिंदुस्तान - २० मार्च २०१७
- ↑ शरद गुप्ता (२८ सितम्बर १९९९), "Group war peaks in Uttar Pradesh", इंडियन एक्सप्रेस।
- ↑ भारतीय निर्वाचन आयोग
- ↑ दैनिक पांचजन्य
- ↑ Violence hits parts of eastern UP, curfew in Gorakhpur area, दीपक गिडवानी डीएनए मुम्बई, जनवरी २९, २००७
- ↑ अपूर्वानन्द (१७ फरवरी २००७), "Riot, manufactured in Gorakhpur", तहलका, अन्तिम पहुँच २६ अप्रैल २००७।
- ↑
शाहिरा नईम (२ फरवरी २००७), "Vahini activists set train ablaze", ट्रिब्यून समाचार सेवा, २८ अप्रैल २००७-कऽ मूल रूप सङ्ग्रहित, अन्तिम पहुँच २६ अप्रैल २००७।
|deadurl=प्यारामिटर ग्रहण नै केलक (सहायता)
- ↑ शाहिरा नईम (३० जनवरी २००७), "Gorakhpur: DM, SSP removed", ट्रिब्यून समाचार सेवा, अन्तिम पहुँच २६ अप्रैल २००७।
- ↑ सुभाषिनी अली (२७ फरवरी २००७), "Hindutva's Uncivil Society in Eastern UP: Its time stop the hate spewing yogi of Gorakhpur", SACW.net Communalism Repository, ७ जून २००७-कऽ मूल रूप सङ्ग्रहित, अन्तिम पहुँच १ मई २००७।
|deadurl=प्यारामिटर ग्रहण नै केलक (सहायता)
- ↑ १५.० १५.१ १५.२ १५.३ १५.४ १५.५ योगी आदित्यनाथक CM बनला पर योगेन्द्र यादव कहलनि, 'हे राम', जानी ओवैसी-सलमान खुर्शीद द्वारा की कहल गेल - एनडीटीवी - १८ मार्च २०१७
- ↑ १६.० १६.१ १६.२ १६.३ १६.४ पाक मीडिया द्वारा यूपी सीएम योगीक बताओल गेल 'हिन्दू कट्टरपन्थी', विवादित बयान रहे चर्चामे - न्यूज़ 18 - १९ मार्च २०१७


text:
मैथिलके बिकास
मिथिला आ मैथिली भाषाक विकास हवाई सर्वेक्षण सं संभव नहि छैक |मैथिली भाषा संवैधानिक अधिकार त पाबि गेल मुदा मिथिलाक सर्वांगिन विकास त’ एखन कोसो दुर अछि |मैथिलीक संवैधानिक अधिकार भेटने काजक इतिश्री नहि भ’ गेलैक |इलेक्ट्रोनिक्स मीडिया,प्रिंट मीडिया आ अन्य संबाद श्रोत सं मैथिलीक लेल मात्र ढोल पिटल जाइत अछि |कतेक गगन विहारी नेता वोट क्लव पर दिल्ली मे जाकय ओहीठाम दसटा मैथिल क’ पकरि इन्क्लाव –ज़िंदा वाद,आ ५-१० टा मांगक नारा दय अखवार आ टी०वी० मे अपन वक्तव्दय मिथिलाक विकासक सहयोगी भ’ जायत छथि |यद्यपि अगर ओ गगन विहारी नेता ओतबो नहि करताह त’ मैथिली क’ नामो लेवा वाला ताकने नहि भेटतइक,एहि लेल ओ जरुर धन्य ...
ⓘ अखिल कुमार
अखिल कुमार एक भारतीय मुक्केबाज छी जे मुक्केबाजीमे अन्तर्राष्ट्रिय आ राष्ट्रिय पुरस्कार विजेता छी । ओ ओपन गार्डेड मुक्केबाजी शैलीमे पारङ्गत अछि । सन २००५ मे भारतीय सरकारद्वारा अन्तर्राष्ट्रिय मुक्केबाजीमे हुनकर उपलब्धिसभक लेल अर्जुन पुरस्कार सँ सम्मानित केनए छल । अर्जुन पुरस्कार भारत सरकारद्वारा खेलाडीक देल जाएवला सर्वोच्च सम्मान छी ।


text:
नवका- पुरनका लेख सर्च करु...
मिथिला सं अछि मदनी...
दिल्ली मे गिरफ्तार आतंकवादी उमर मदनी के बारे मे खुलासा भेल अछि कि ओ अपन मिथिला सं अछि. मदनी मधुबनी जिला के बासोपट्टी प्रखंड सं अछि. गाम भेल बलकटवा. मीडिया मे जखने ई खुलासा भेल कि मदनी मधुबनी के बासोपट्टी सं अछि. मीडिया सं जुड़ल लोक सभ के मदनी के गाम से जमावड़ा होए लागल. ओना गाम के लोक मदनी के बारे मे किछ बताबय सं बचि रहल छथिन्ह. मदनी के गाम के असल नाम मोहम्मद उमेर अछि. गाम मे मदनी के मां शायरा खातून एकसरे रहय छथीह. मदनी के पिता मो. शम्सुल हक नेपाल के सप्तरी जिला मे मदरसा चलाबैत अछि. मदनी के चारिटा भाई ओआर अछि. मो. जोहैर... मो. उजैर... मो. जुबैर आओर मो. नुमैर. नुमैर के छोड़ि सभ के नाम गाम के वोटर लिस्ट मे अछि. मो. जोहैर के बारे मे कहल जा रहल अछि जे ओ दिल्ली मे अरबी भाषा के प्रोफेसर छथिन्ह. एकटा भाई अरब मे रहैत अछि. सभ भाई बाहरे रहय छथि आओर बीच-बीच मे मां सं मिलय लैल आबैत रहय छथि.
अहां के ई जानि के अचरज होएत जे बासोपट्टी के एकटा आओर आरोपी अछि मो. कमाल. मो. कमाल सेहो मुम्बई विस्फोट के आरोपी अछि. कमाल फिलहाल जेल मे अछि. कहल जाएत अछि जे मदनी मधुबनी के कइटा लोक के आतंकी प्रशिक्षण द चुकल अछि. आओर मिथिला सं जुड़ल लोक के लश्कर सं जोड़य लेल... भर्ती करय लेल पाई के इंतजाम सेहो करैत छल. खबर त सेहो छै जे मदनी के तार नेपाल सं सेहो जुड़ल अछि. मदनी फिलहाल पुलिस रिमांड मे अछि. मुदा मिथिला के लोक सभ के गंभीरता सं एहि बारे मे विचार करय पड़तन्हि. बीच-बीच मे खुफिया रिपोर्ट सेहो छपैत रहैत अछि जे नेपाल सं जुड़ल इलाका मे आईएसआई के गतिविधि बढ़ल अछि. आतंकी बिहार के सीमावर्ती इलाका के भोला-भाला...मासूम लोक के अपन निशाना बना रहल अछि.
जाति...धर्म...बिरादरी...नौकरी के नाम पर... पाई देबय के नाम पर अपना संग जोड़ि रहल अछि... बहका रहल अछि. सरकार के एहि दिशा मे ध्यान देबय के जरूरत अछि नहिं त जम्मू-कश्मीर... असम जकां बिहार के हाल सेहो खराब भ सकैत अछि. नक्सल एकटा बड़का समस्या त अछिए. बॉर्डर इलाका मे गरीबी सेहो बड़ अछि. बाढि सं हर साल परेशान रहैत छथि लोक सभ. रोजगार के कोनो ठोस उपाय नहिं. केहुना कs गुजारा होएत अछि. पेट भरय लेल पंजाब...हरियाणा... असम... दिल्ली...मुम्बई के रास्ता देखय छथिन्ह. मुदा सभ ठाम दुतकारल जाएत छथि. एहन मे लोक त खाली पेट कोनो आतंकी संगठन के सॉफ्ट टारगेट बनिए सकैत अछि. अहांक कि कहबाक अछि ? एकरा सं बचय के कि उपाय अछि ?
सदस्यता लें टिप्पणियाँ भेजें (Atom)


text:
सुधा मिश्र ।
वैशाख सकराइतके परात मिथिला – मधेसमे जुडशितल मनायल जाति छै। नव वर्ष तथा सतुवानि पावनि मनेलाक उपरान्त दोसरदिन मिथिला – मधेसमे पावनि जुडशितल मनबाक परम्परा रहियाल छै। अहिदिन घरक बुजुर्ग बासि पानि सँ घरपरिवार अा समाजक अपना सँ छोट व्यक्तिके एक चुरुक पानि सँ माथा थपथपाक जुडायल रहु कहिक अाशीर्वाद दैत छै। इ देलगेल अाशीर्वाद सँ लोक सालभरि जुडायल रहछै से विश्वास रहियाल छै। जुडशितलके बासि पावनि सेहो कहल जाति छै।अहि पावनिमे बासि खायके परम्परा रहियाल छै।सतुवानि दिन रातिमे रान्हल वरी भात जुडशितल दिन खायल जाति छै।
जुडशितल दिन मिथिला – मधेसमे खास परिकार खायके चलन रहियाल छै।अहिदिन विशेष रुप सँ बसिया भात,वरी,सोहिजनके तरकारी ,तरुवा अा दही खायल जाति छै।इ खास परिकारोमे खास मानल गेल छै कुच्चा जे अामक टिकुला सँ बनाउल जाति छै।स्वादमे विशिष्ट कुच्चा सभके प्रियगर लगैत छै।जुडशितल दिन सब किछु बासि खायके परम्परा रहिअायल छै।जुडशितलके दिन भोरमे चुल्ही नहि पजारल जाति छै। घरक सब मुह पर प्रसाद रुपमे वरी भात चढायल जाति छै।श्रेष्ठबुढ लोग भोरे भोरे अपन हितप्रेमके अांगनमे जाक जुडाबके चलन रहियाल छै।
जुडशितल पावनि एकटा रमनगर उत्सवके रुपमे सेहो मनायल जाति छै।अहिदिन लोक एकदोसरके थालमाटि लगाक मनोरंजन करैछै।होरी रंग बरसाक खेलल जाति छै त जुडशितल थालपानि सँग खेलल जाति छै।अहि दिन ननैद- भौजाइ बीच थाल माटिलय रंगरभस कायल जाति छै।तहिना सार बहिनोईमे सेहो थालमाटि लय खुब धमगज्जर कायल जाति छै।धर्ती मायके दुलार पूरा देहमे लेप इ पावनि समुहमे सेहो खेलायल जाति छै।बहुत मोनमोहित होइत छै इ दृश्य ।धर्ती माँके अाभुषण लय सब अपनाके अनमोल ढंग सँ सजेने रहैछै।अहिपावनि दिन माटिमे निपायल सबके देख लगैत छै जेना सभ मनुष्य सचमे धर्ती माँके सन्तान छै।मिथिला – मधेसमे जुडशितल दिन घर आँगनके निपल पोतल जाइ छै।सबटा गाछ वृक्षमे पानि पटायल जाति छै।मालजालके सेहो जुडशितल दिन नहायल जाति छै। घरमे पंक्षी पालल गेल छै त ओकरो नहायल जाति छै।पानि लक जुडायल जाति छै।ध्यान राखल जाति छै जे जुडशितल दिन सबके अात्मा तृप्त होइ।हर प्राणी,घर ,आंगन अा दलान जुडायल रहै।सबठाम चारुदिस गुमारक समयमे शितल शान्तिके बाँस होइ।आशा करीजे जुडशितल दिन दुष्ट ,पापी,राक्षस कोरोना सँ संसारके छुटकारा मिलै।थाल माटिमे लेसराक धर्तीमे सदासदाके लेल बिलिन भजायजाहिस जुडशितल दिन इ सृष्टि जुडायल रहै।सभ श्रेष्ठ नीडर नीफिकिर भय घुमि घुमिक पूरागाम भरि अपन शाखा सन्तानके जुडाबलाय बाहर निकैलसके।
सुधा मिश्र ।


text:
कथा ::
निज देश : शिवशंकर श्रीनिवास
दवाइ ल' क' घूरल त' मोन बेचैन भ' गेलै. आब ओकरा बुढ़िया मायक खिस्सा मोन पड़ि रहलैए. जखन बच्चा रहय त' बुढ़िया माय खिस्सा कहै. हँ, वैह खिस्सा.
ओ कहै- बूझलें रे नूनू, त' ओहि गाम मे किछु लोक एहन रहै जकर अगय-बगय त' मनुक्खे सन रहै मुदा ओकरा सभक देह मे राक्षसक वास होइ. मनुक्खक चोला मे ओ सभ बड़ चलाक. ओ सभ मनुक्ख कें अपन जाल मे तेना फँसा लै ओ, जे मनुक्ख एक बेर फँसलाह ओ बुझ' जीबैत रहताह मुदा हुनक सुख-भोग उठि जायत.
से, ओहि गामक राक्षस लोक सभ मालिक कहबै छल ओ सभ मनुक्खे नहि लक्ष्मी केँ सेहो बान्हि रखने छल. नवो ग्रह ओकरा सभक मुट्ठी मे बन्न छलै. ओ सभ जखन ढेकरैत छल त' मनुक्खक टोल मे कतेको केँ चनरा लागि जाइ छलै. के एहन होइत, जे ओकरा सभक मुँह लगैत? जे लागल ओकर अपटी खेत मे परान गेलै. से कतेको केँ.
इम्हर कहियो बाढ़ि अबै, कहियो रौदी होइ. कतेको के जान जाइ आ कतेको के मान दहाइ.
एहि सभ सँ थाकि एक गोटय भागि क' परदेश गेल. परदेश मे ओकर काजुल देह पर सभ केँ लेर खस' लगलै.
की कहियौ, ओहि ठामक लोक काजुल लोकक बड़ बेगरतुत. ओ देश बालूवला देश रहै. बालुएसन बेलसि ओहि ठामक लोक. ओकरा सभ लग काज बहुत छलै. एकरा देखलक त' गसिया क' धेलक. कहाँ दन नून पढ़ा क' खूआ देलकै. चाह मे नसा मिला पीआब' लगलै. ओ देह तोड़ि क' खटय लागल.
से ओकरा संग रहैत ओकर बहुत चीज सीखि लेलक. ओ सभ एकरा सँ प्रसन्न, कारण एकर देहक घाम जाहि ठाम पड़ै ओत' सोना उगि जाइ. एकरा पहिने अजगुत लगै. घाम एकर आ सोना ओकर.
एक दिन पुरबा हवा बहुत बहलै, एकर मोन बदललै, आ ई ओहि ढेर मे स' एकटा सोनाक ढेप केँ डाँर मे खोसि गाम पड़ा आयल.
गाम मे खेत-पथार लेलक. कोठा-सोफा बनेलक. राक्षस सन मनुक्ख संग उठार-बैसार भेलै आ ओहो राक्षस भ' गेल. मालिक कहब' लागल.
इम्हर मनुक्ख सभ त्राहि-त्राहि क' रहल छल. पेटक दुख, घरक दुख आ सभ सँ बेसी चारू-कातक बसातक दुख.
बेरा-बेरीक क' इहो मनुक्ख सभ परदेश पड़ाय लागल. अपन दूनू हाथ ल' क' भाग' लागल.
गाम उदास भेल. खेत-पथार सुन्न होब' लागल. गीति-प्रीति उसर' लागल. पर्व-त्योहार बिसर' लागल.
बूढ़-पुरान, कनियाँ-मनियाँ बाल-बुदरुक सभक ध्यान परदेश टगाँय लागल. फोनक टुनटुनीक आवाज बढ़ि गेल. बैंक मे मिस पड़' लागल. अपन खेतक नवका धानक चूराक सखसीहन होब' लागल. नवका लोक तँ नवानो बिसरि गेल.
राक्षसक धीया-पूता सेहो एकाएकी सलोकहि अपन सुखक लेल सपरिवार परदेश जाय लागल.
ओ सभ जन-मजदूर वा गरीब मनुक्खक बेटा जकाँ अपन परिवार लेल गाम स' नहि गेल. ई सभ अपन सुख-सेहन्ता लेल गेल.
ई खटनमा लोक जाहि मे बारहो वरण रहय, सभ धर्मक लोक. श्रमिक रहय. ओकरा सभ केँ जखन अपन-अपन गामक सुरता अबै त' पूरा सिरहाना बोदरि-बोदरि भ' जाइ. मुदा गाम घुरत कोना? माय-बापक आस छल. धीया-पूताक विश्वास छल. तेँ जान-परान लगा क' खटै छल. देह तोड़ै छल. मोटरी त' गाम पठा दै छलै, आ झरूआ- मरुआ सँ प्राण बचैत छल. जे दुर्गा- पूजा मे गाम जायत त' नीमन स' खेबै. केओ सोचै फगुआ. त' केओ ककरो वियाह मे. त' एहने सन. आ कहियो- कहियो अबै छल.
एहि सभक बीच एना भेलै जे मरकीवला कोनो बेमारी अयलै. लगलै जेना पूरा संसार मे उन्टन भ' जयतै. थरथरा गेल संसार. एक- दोसर सँ लोक भाग' लागल. सभ घर पकड़ लागल.
एहि जन-बोनिहारक जीवनक चारू कात साँय-साँयक आवाज होब' लगलै. एकरा सभ ठाम स' सभ बेठाम क' देलकै. काज- धन्धा बन्न. भात- रोटी बन्न. ई सभ हताश जेना डेरायल बच्चा माय लग दौड़ैए, तहिना गाम दौड़ल. कत' रहत? की खायत? कोना कमायत?
मुदा हाइ रे ओ देश आगू मे सिपाही डण्टा ल' क' ठाढ़ छलै. रस्ता- पेड़ा मे ढाट लागल छलै. आ ई सभ अपन हेंज मे छटपटा रहल छल. चिचिआ रहल छल- गाम...गाम...
आइ सुधीर के सभटा मोन पड़ि रहलैए. मुदा, की ई खिस्सा बुढ़िया माय कहने हेथिन? नहि, सुधीर सोचैए जे ई त' मिथिलाक वर्तमानक खिस्सा छियै आ छियै ई देशक खिस्सा जे एकरा मन मे उचरि रहलैए.
एहि सँ पहिने सुधीर संग की भेल रहै पहिने से सूनू. सुधीर बेसी डेरा गेल रहय. एहि ' करोना'क महामारीक हाहाकारमे गाम लेल विकल भ' गेल रहय, से अछिये ओ सोचय गाम मे माय छथिन, बाबु छथिन. दूनूक उमेर भेलनि. ओत' के ताकुत करतनि? ओहि दिन चारि बेर बाबू कें आ माय कें फोन कयलक. अन्त मे बाबू कहने छलथिन- बौआ, हम सभ बचि क' रहब, अहाँ कोनो चिन्ता नहि करू. अहाँ सभ देशक एहि लॉकडाउनक स्थिति मे घर मे रहू, सुरक्षित रहू, पढ़ू लिखू, असगर मे रहबाक आनन्द ताकू, बच्चा संगे खेलाउ.
हँ, डेरा गेल अछि सुधीर. ओ दिल्लीक द्वारिका सेक्टर बारह मे अपन फ्लाइट लेने अछि. ड्यूटी बन्द छै. पत्नी श्यामा छथिन. बेटा आर्यन अछि.
एहि डरायल स्थिति मे सुधीर कें अपन पत्नी संग किछु चौल करबाक इच्छा जागल- "श्यामा, आइ स' अहाँ ओइ कोठली मे आ हम अइ कोठली मे."
"वाह!वाह! एहन सुन्दर विचार कोना जागल." श्यामा बिहुँसैत बजली.
ई सभ गप करिते छल कि आर्यन (बेटा) दौड़ि कोठली स' बहरायल आ कहलक- " पापा यौ ओ मरि गेल."
सुधीर अकचकायल -' के? '
" करोना."
सुधीर हँस' लागल मुदा श्यामा बिगड़लीह- एना किए बजलेँ? हम त' डरा गेलहुँ.
"से कोना बुझलियै? " सुधीर बेटा संग गपक आनन्द लेब' चाहने रहय.
"बालकोनी सँ नीचा तकलियै. कतौ ने छै, पड़ा गेल"- आर्यन डराइते कहैत माय दिस तकलक. ओ अपना मने मायक डेरा जयबाक बात सुनि गप केँ बदलने रहय.
श्यामा लपकि क' आर्यन केँ दुलार करैत कोरा मे ल' लेने छलीह. ओ पाँच सालक बच्चा आर्यन आब अपन माय केँ प्रसन्न कर' लागल छल- "मम्मी हम तोरा संग पार्क जायब. पापा संगे नै जायब."
"हँ, हँ अहाँ हमर नूनू बेटा छी ने. अहाँ हमरा संगे जायब."
"त' चलू ने मम्मी. आब साँझ हेतै. कपड़ा बदलि दे ने." कहि आर्यन मायक कोरा स' उतरि अपन पसिन्नक कपड़ा ताक' कोठरी गेल.
"आब श्यामा मैडम आब आर्यन केँ पोलहा क' देखाउ, देखी केहन माय छी." सुधीर बिहुँसैत व्यंग्य कयने रहय.
" हँ, से त' ई बापेक बेटा छी. एक नम्बर केँ जिद्दी, मुदा जखन एकर बाप कें पोलहा लै छियै तखन ई त' बेटा छी." श्यामा पति दिस कनखी मारैत तकने रहथि.
तखनहि बाहरमे जोर स' आवाज भेलै- ' फटाक..|'
सुधीर बुझलनि जे नीचा मे कोनो गाड़ीक पहिया फटलैए. तथापि ओहि डरायल स्थिति मे डेरा त' गेबे कयलाह. श्यामा सेहो चौंकलीह आ आर्यन त' चीत्कार करैत माय लग दौड़ल. श्यामा ओकरा लपकि क' छाती मे साटि लेलनि. ओ एकदम सँ सुटकि गेल. सुधीर उठि बालकोनी मे जा क' नीचा तकने रहय. नीचा मे बलवीर चौकीदार के ठाढ़ देखलकै, पुछलक - "की बलवीर, की फुटलै?"
"समीर बाबूक गाड़ीक अगिला चक्का फुटलनि हन सर." बलवीर ऊपर ताकि कहलक.
"ओ." सुधीर केँ से बुझि जेना थोड़े सकून भेटलै. आ ओ चट द' श्यामा लग आबि कहलक- २५६ नम्बर मे जे समीर रहै छथि हुनके गाड़ीक पहिया फटलनिहेँ." आर्यन गप सुनि बाप दिस तकलक आ पुनः मायक छाती मे सुटकि गेल. आर्यन बड़ी कालक बाद सहज भेल.
राति मे खा-पी क' सभ सुतल मुदा सुधीर के निन्ने नहि होइ. बेर-बेर गाम मोन पड़ै. माय-बाबू, घर-आङन, स्कूल, चौराहा, गोंसांइ पोखरि, लखनदइ धार. आदि..आदि.
गाम मे मड़वा पर सूतल अछि. हँ, कारी राति छै. बरसातक समय छै. चारूकात झिंगुर- दादुर बाजि रहल छै. बीच- बीच मे पपीहाक मधुर स्वर डराउन राति केँ जेना कने दबै छै.
बसाते कने तेज भेल. विजुरी छिटकलै, मेघ तरकलै आ सुधीरक निन्न टुटलै ओ देखल दूर मे बड़ विकट आकृति मे चमकैत केओ ठाढ़ अछि आ कहि रहलए - "हम छी होकईंयाँ करोना....."
सुधीर डरा गेल. मायक देह मे सुटकि गेल .ओ घीघीआइत मायक देह मे सटल जा रहल छल.
इम्हर जोर-जोर स' डोलबैत श्यामा उठेलथिन तखन सुधीरक निन्न टुटलै. कने काल त' होइ गामे मे छी किन्तु चेतना जगलै. उठि क' बैसल, कहलक- "सपना देखलियै.'
"की...? "
"ओहिना धीया-पूता मे जेना डराइ, वैह सपना."
"गेरूआ कें छाती मे किए साटि रहल छलियै?"
श्यामाक गप सँ हँस' लागल सुधीर, कहलक - "हम त' अपना मोने आर्यन जकाँ अपन मायक देह मे सुटकि रहल छलियै."
"एँह , अहूँ त' बच्चा भ' गेलहुँ. श्यामा कहलनि."
"हँ श्यामा, मनुक्ख भीतर सँ सभ दिन बच्चे रहैए."
"की देखलियै सपना "- श्यामा पुछलनि.
सुधीर हँसैत सभटा सुनेलनि. सुधीर गप पर श्यामा सेहो हँस' लगलीह- "हमहूँ कएक दिन बच्चाक सपना सुनै छियै."
थोड़े काल दूनू चुप्प रहल पुनः कने कालक बाद सुधीर बाजल- "श्यामा, एना जँ बुझितियै तँ गामे पड़ा जयतहुँ."
"नहि... नहि गाम मे त' आर बड़का समस्या छै."
"की, कोन समस्या छै?"
"ओत' कोनो इलाज छै?"
"आ एत' कोन दवाइ छै एकर?"
"जैह छै, किछु त' छै." श्यामा बजलीह.
"जाबत एकर कोनो खास दवाइ आ कि वैक्सीन नहि ओतै ताबत यैह सभ सँ अलग घर मे बन्द रहू."
"हँ तेँ ने लॉकडाउन क' देलकैए." श्यामा कहलनि.
"की कहू श्यामा, बाबू त' ठीक छथि मुदा मायक स्वर एकदम उदास - उदास छलै." सुधीर चिन्तित होइत बाजल.
"माय, हमरा सभ दिस सँ चिन्तित छथि.... |"
"हँ" कहि सुधीर चुप्प भ' गेल.
"अच्छा एखन सूतू. एखनहु बड़ राति छै. असल मे अहाँ बहुत डरा गेल छी. नहि डराउ, मात्र सुरक्षित रहबा पर ध्यान दीऔ." कहि श्यामा उठलीह आ एक गिलास पानि अनलनि "- हे लीअ' पानि पीबि निश्चित मोन क' क' सूति रहू. बच्चा मे हम सभ सपना देखिये त' हमरा माँ पानि दीअय पीबै लेल."
"से त' हमरो दीअय''.- कहैत सुधीर पानि पीलक आ पड़ि रहल मुदा निन्द त' बहुत दूर जेना चलि गेल छलै.
२२.०३.२०२०के जनता- कर्फ्यू रहै आ २४.०३.२०२०सँ पूरा देश मे लॉकडाउन भ' गेलै. माने सभ अपन घर मे रहू. आवश्यक कार्य लेल बाहर निकलि सकै छी सेहो अपना केँ सुरक्षित करैत.
रेलगाड़ी बन्द, हवाइ उड़ान बन्द, सरकारी आ पब्लिक ट्रांसपोर्ट बन्द, मेट्रो बन्द, यातायात पूर्णतः ठप्प.
२६.०३.२०२० के साढ़े तीन बजे चाह पीबि सुधीर टीवी पर समाचार देख' लागल.-
अरे, ई त' जुलुम भ' गेलै. बिहार आ यूपीक लाखो श्रमिक दिल्ली आनन्द विहार स्टेशनक बाहर जमा भ' गेलै. रेलगाड़ी चलब बन्द छै किन्तु ओ गाम जेतै, कतेको गोटय पैरे विदा भ' गेल छै, कतेको रिक्शा सँ, कतेको गोटय साइकिल सँ, पुलिस बुझा रहलै' ए. रोकि रहलैए.
की भ' गेलै! सभ किछु बन्द, काज-धन्धा बन्द. फैक्ट्री जाहि मे काज क' क' रहै छल. एकरा सभ कें बाहर क' देलकै. जे फूट-पाथ पर सुतै छल ओकरा केओ सुत' नहि दै छै. काज बन्द छै पाइ कत' स' ओतै! मकान मालिक बाहर क' रहलै'ए.
चारूकात 'कोरोना'. जेना बच्चा केँ कहियो- 'बुइया' ओ डरि जायत. तहिना ओ सभ डरि गेल अइ. सभक बुद्धि हरा गेलै. सभ केँ अपन मातृभूमिक खींचि रहलै'ए. जेना बच्चा डरा क' माय दिस दौड़ै'ए तहिना ओ सभ अपन भूमि पर जेबाक लेल विकल भ' रहलैए.
टीवीक प्रत्येक चैनल समाचार द' रहलै'ए. राजनीतिज्ञ, सामाजिक कार्यकर्ता ओ अन्य क्षेत्रक विशेषज्ञ लॉकडाउन धज्जीक उड़ि जेबाक बात कहि रहलाह. सरकार केँ दूसि रहलाहे , केओ श्रमिक सभक व्यथा सेहो कहि रहलाहे किन्तु , एहि सँ देश मे कोरोना संकट भ' जायत सेहो कहि रहलाहे.
सुधीर सेहो ई समाचार सुनि रहल'ए.
" ई मजदूर सभ केँ गाम छोड़ै ले के कहलकै जे भागि रहल'ए. " श्यामा कहलनि.
"आ, अहाँ- हमरा के कहने छल भगै ले.?" सुधीर बाजल.
" त' हम सभ कहाँ एखन भगै छी.... |'
" त' अहीं जकाँ सुविधा प्राप्त क' क' एत' अयलै? "
"यौ अहाँ की भ' गेल'ए. एना राति सँ गाम-गाम किए करैत छियै? एहना स्थिति मे ई सभ गाम कोना जेतै? सभ संक्रमित भ' जेतै. फेर देश के स्थिति की हेतै? " श्यामा सुधीर दिश तकैत बजलीह.'
सुधीर चुप्प भ' गेल. ओकरा बाहर दवाइ ले जेबाक छै. आर्यनक एसनोफीलियाक दवाइ सधि गेल छै.
ओ उठल पैंट-सर्ट पहिरलक, टोपी लगेलक, सेनेटाइजर लेलक आ डाक्टरक पूर्जा ल' क' विदा भेल.
"दवाइ लेब' जाइ छियै?" श्यामा पूछलकै.
"हँ ल' अबै छी- एखन आर्यन सूतत अइ. जागत त' कठिन भ' जायत" - सुधीर कहलक.
"हँ, गाड़ी स' जेबै?" श्यामा पुछलकै
"एखन गाड़ी केँ जा देतै आ छैहो कतेक दूर, एत' सँ दस मिनट' बारह सेक्टरक मोड़ पर दोकान मे ल' लेबै " कहि सुधीर विदा भेल.
दवाइ ल' क' घूरल तँ गोलचक्कर वामा जे फूट-पाथ छै ओत' पाकरि गाछक नीचा एकटा तेरह-चौदह बरखक बच्चा हबोढकार भेल कानि रहल छलै. सुधीर आश्चर्यित होइत चारू कात तकलक. कतौ- केओ ने छल. चारू कात सुन्न छलै मात्र ओ बच्चा ओत' कानि रहल छल.
सुधीर ओहि बच्चा लग गेल ओ ओहि बच्चाक कानब सँ बुझलक जे ओ एकरे दिशका छियै. सुधीर लग जा कहलक- " किए कनैत छेँ? "की भेलौ?"
सुधीर ओहि बच्चा सँ बूझलक जे ओ एकटा छोट-छीन रंग- फैक्टरी मे काज करै छल. फैक्टरी बन्द भ' गेलै. मालिक निकालि देलकै. संगी सभ आगू चल गेलै आ ई भोतिया गेल.
सुधीर ओकर रामकहानी सुनि व्यथित भ' उठल. पुछलक-
"कोन गाम घर छौ?"
"केथाही." ओ बच्चा कहलक.
"वैह केथाही ने जे मधुबनी स' जाइ छै?"
"हँ.. हँ.." ओ बच्चा उत्साह स' बाजल.
"आ हमर घर रामपट्टी अइ."
" तखन त' अहाँ हमरे गाम लगक छियै.
" हँ बौआ. मुदा तोँ ई कह जे रेलगाड़ी बन्द छै, तखन कोना जेबही?"
" पैरे. ओ बच्चा कहलक.
"एत' पहिने डेरा कत' छलौ? "
"ओही कारखाना मे. आब त' मालिक निकालि देलक."
" एतबे उमेर मे नोकरी कर' किए अयलें?"
" माय-बापक बेराम रहै छलै. काज नहि कयल होइ छलै. हम दू भाइ-बहिन छियै. बहिन हमरा स' छोट छै." कहि ओ बच्चा पुनः जोर-जोर स' चिचिआय लागल.
सुधीर पुनः ओकरा पोरबोधैत चुप्प कयलक आ कहलक - "तोँ हमरा संगे चल. हमरा एकटा फूट कमरा अइ, ओहि मे सभ व्यवस्था छै. हम रोज खाइ ले देबौ. माय-बाप सँ फोन पर गप करा देबौ. "चल पहिने जाँच करा दै छीयौ."
ओ बच्चा चुप्प भ' गेल. सुधीर संग अपन झोड़ा उठा विदा भेल, किछु दूर चललाक बाद ओ बच्चा पुनः चिचिआ क' बाजल- " नै... नै अहाँ ठकै छी. हम गाम जायब." कहि ओ जोर सँ भागल.
सुधीर उनटि क' देखलक. ओ बच्चा निछोह भागल जा रहल छल. ई अवाक् भेल ठाढ़ ओकरा जाइत देख रहल छल किन्तु एकर मन ओकर संगै भागि रहल छलै.


text:
ई देखि मन खुश भ गेल जे अपन मैथिल...बिहारी भाई लोकनि खूब जोर-शोर से सरस्वती पूजा मना रहल छथिन्ह.
पंडाल मे भीड़ सेहो काफी छल. आसपासक इलाका के सभ लोकनि अपन-अपन धियापुता के संग पूजा देखय आ मां शारदे के आशीर्वाद लेबय लेल आएल छलाह. बच्चा सभ मे सेहो खूब उत्साह देखल गेल.
विद्यापति मैथिल युवा मंच के तरफ सं कई तरहक कार्यक्रमक आयोजन सेहो कएल गेल छल. स्कूली बच्चा सभ के लेल गीत-संगीत...पेंटिंग प्रतियोगिता के आयोजन कएल गेल छल.
प्रतियोगी बच्चा सभ के जोश बढ़ाबय लेल हुनकर सभक गार्जियन सेहो मौजूद छलखिन्ह. बच्चा सभ के पुरस्कार सेहो देल गेल. किछ विजेता के बीरबल झा जीक तरफ से ग्रामरक किताब सेहो देल गेलन्हि. बीरबल जी अंग्रेजी सीखय वाला कइटा इंस्टीट्यूट चलाबय छथिन्ह.
मुदा पूजा मे एकटा चीज बड़ अखरल.
पूजाक आयोजन विद्यापति मैथिल युवा मंच के तरफ सं छल. एकर कार्यकर्ता मे बेसि लोक मैथिल छलाह. मुदा जखन हम पूजा स्थल पर पहुंचलौं तं मुंबइया फिल्मक गाना पर बच्चा सभ के डांस करैत देखि चौंकि गेलहुं.
मैथिली...मिथिला सं जुड़ल कार्यक्रम मे मैथिलीक गीत-संगीत पर बच्चा सभ डांस करि अपन प्रतिभा देखएताह तं लोक के बेसि खुशी होएतन्हि. एहि सं ओ अपन संस्कृति...मिथिला-मैथिली सं बेसि जुड़ाब महसूस करताह.
हिंदी...बॉलीवुड गीत-संगीतक आनंद तं रेडियो...टीवी...सिनेमा के रोज मिल जाएत अछि. मुदा मैथिलीक गीत-संगीतक आनंद मिथिलाक-मैथिलीक कार्यक्रमे टा मिलैत अछि आओर ओहि मे अगर एहन होएत तं मैथिली सं जुड़ाव कोना बनत. एतबे नहि मंच संभालय वाला मनीष जी सेहो बीच-बीच मे हिंदी मे बोलय लागय छलाह.
आयोजक के आगां से ई ध्यान रखबाक चाही जे कार्यक्रम के सभ किछ मिथिली-मैथिली सं जुड़ल होए.
पूजा मे एकटा चीज आओर देखय लेल मिलल दोपहर चारि सं राति के पौने आठ बजे तक अव्यवस्था के आलम छाएल रहल. चारुकात बदइंतजामी छाएल छल. कार्यक्रम देखय-सुनय वाला पाछां आओर कार्यकर्ता आगां ठाड़.
आब जखन अहां खुद आगां ठाड़ भ जाएब तं पाछां वाला लोक सभ स्वाभाविक छै जे ठाड़ भ देखताह. सभ कार्यकर्ता स्टेज के पास ठाड़.
आओर प्राइज ... पुरस्कार देबय के समय तं मनीष जी बीरबल जीक संग एना ठाड़ छलाह जेना दर्शक...लोक सभ सं कोनो लेना-देना नहि छनि.
ओ आम दर्शक के तरफ पीठ करि समारोह के अतिथि के बैसय लेल बनल जगह के तरफ घुमल छलाह. एहि से कुर्सी पर बैसल लोक सभ के आधा देखा रहल छलन्हि आओर आधा नहि.
फोटो खींचय वाला...वीडियो रिकॉर्ड करय वाला सभ के सेहो हाल. लोक सभ कुर्सी पर बैसल आ ओ सभ आगां सं ठाड़ भ जगह छेंकने.
खैर एकर बाद जे सांस्कृतिक कार्यक्रम शुरू भेल तं लोक सभ ओहि मे रमि गेलखिन्ह आओर कार्यकर्ता सभ हरकत मे अएलाह. सांस्कृतिक कार्यक्रम सेहो जोरदार रहल. लोक सभ खूब आनंद उठएलाह.
सरस्वती पूजाक सभ सं नीक बात रहल मैथिली मे मां शारदे के आरती. आरती भव्य रहल. लोक सभ एक स्वर सं मैथिली मे आरती कएलाह.
अपन गाम-घरक लोक सभ के मिलय-जुलय के लेल एहन कार्यक्रम बड़का काज करैत अछि. दिल्ली मे सरस्वती पूजा ओना नहि के बराबर होएत अछि जे होएत अछि ओहि मे बेसि बिहारी लोक सभ करय छथिन्ह.
आयोजन के देखि करि इहो लागल जे आयोजक सभ पूजा लेल काफी मेहनत करने छलाह. काफी लोक के जोड़ने छलाह. बड़का स्तर पर भेल छल ई आयोजन. बीच-बीच मे एहन कार्यक्रम होएत रहबाक चाही.


text:
हलिउड
हलिउड (/ˈhɒliwʊd/ hol-ee-wuud) संयुक्त राज्य अमेरिकाक चलचित्र उद्योगक नाम छी । एकर नाम क्यालिफोर्नियामे लस एन्जलसक एक जिलाक नाम पर राखल गेल अछि जतय बहुत रास चलचित्र स्टुडियो स्थापित अछि । १९अम शताब्दीमे आविष्कारक थोमस एल्वा एडिसन काइनेटोस्कोपक विकाश केलक आ एकर पेटेन्टक बदलामे चलचित्र निर्मातासभसँ बड्ड पैसाक माँग केलक । ओ सँ बचबाक लेल कयन चलचित्र कम्पनीसभ क्यालिफोर्नियाक हलिउड जिलामे आबि स्थापित भऽ गेल । वर्तमानमे अधिकतर चलचित्र उद्योग बगलमे अवस्थित बुर्बैंक आ वेस्टसाइडमे चलि गेल अछि, मुदा बहुतरास काम अखनो हलिउडमे आबैत अछि । हलिउडक सबसँ प्रसिद्ध पुरस्कार एकेडमी अवार्ड छी, जकरा अस्कर पुरस्कारक नामसँ सेहो जानल जाइत अछि ।
इतिहास[सम्पादन करी]
चलचित्र स्टुडियो[सम्पादन करी]
सन्दर्भ सामग्रीसभ[सम्पादन करी]
- ↑ "Tinseltown" at Dictionary.com.
- ↑ "Tinseltown", Collins English Dictionary, अन्तिम पहुँच जनवरी १४, २०१४।
बाह्य जडीसभ[सम्पादन करी]


text:
फूड डिलिवरी कंपनी जोमैटो ऑनलाइन ऑर्डर कें द्वारा लोक घर-घर धरि शराब पहुँचेबाक तैयारी क’ रहल अछि. लॉकडाउनक बीच देश मे शराबक कारोबार खोलि देल गेल अछि. संगहि शराब केर जमि क’ बिक्री भ’ रहल अछि. कंपनी एकर फायदा उठाबय चाहैत अछि.
की अछि कंपनी केर प्रस्ताव
न्यूज एजेंसी रॉयटर्स केर एकटा खबरि मे कहल गेल अछि जे कंपनी एकरा लेल इंटरनेशनल स्पिरिट्स ऐंड वाइन एसोसिएशन ऑफ इंडिया (ISWAI) कें प्रस्ताव देने अछि. लॉकडाउनक वजह सं कंपनी केर फूड डिलिवरी कारोबार बहुते नीचां चल गेल अछि. एहना मे अहि नबका कारोबार मे प्रवेश क’ अपन अस्तित्वक बचाव करय चाहैत अछि. जखन कि हाल मे जोमैटो ग्रॉसरी केर डिलिवरी सेहो शुरू क’ देने अछि.
खुजि गेल अछि शराब केर दुकान
देश मे लॉकडाउनक पहिल चरण 25 मार्च कें लागू भेल छल जाहि कें बाद शराब कारोबार पूर्ण रूप सं बंद छल. परन्तु राज्य सरकार राजस्व केर तंगीक वजह सं एहि बातक लेल दबाव बना रहल छल, जे शराबक कारोबार खोलल जाय. एहि कारण सं केंद्र सरकार द्वारा लॉकडाउन केर तेसर चरण मे 4 मई क’ शराबक कारोबार खोलि देल गेल. शराब कारोबार खुजिते देश मे जगह-जगह एकर दुकान पर भारी भीड़ आ लंबा लाइन केर खबरि आबय लागल.
परन्तु कानून बनल छै अवरोधक!
गौर करबाक बात अछि जे भारत मे अखन शराबक होम डिलिवरी केर इजाजत नै अछि. एकरा लेल कंपनी दबाव बना रहल छै जे सरकार कें एकर छूट देबाक चाही . ISWAI एकरा लेल जमि क’ लॉबिंग क’ रहल अछि. ई छूट मिलैत अछि त’ जोमैटो शराब केर होम डिलिवरी शुरू क’ सकैत अछि.


text:
गणेश
गणेश भगवान् हिन्दू धर्मावलम्बीसभक सभसँ पहिले पूजा होएवाला देवताक नाम छी गणेश। हात्तीक शिर तथा लोगक जेहन शरीर भेल पैग पेटवाला भगवान गणेशक विघ्न हर्ता तथा सिद्धि दै वाला सिद्धि विनायक कहिक पूजा कएल जाइत् अछि। ऋद्धि आ सिद्धि ईनकर पत्नी छी। नेपाल तथा भारतमे बहुतरास लोगसभक नाम गणेश राखल गेल अछि। शिवमहापुराणमे गणेशक नामसँ परिचित भगवान गणेशक जांत होम्एवाला,पुजा करिक तिथि ,मिति ,बिधि ,बिधानमे एकरुपता अछि | मुद्दा नेपालक सूदुरपश्चिम डोटी क्षेत्रमे गणेश भगवानक फरक नामसँ सेहो पहचानल जाइत् अछि |
जाहिना =
- डोटी बोगटानमे धिरगाणी (गणेश) कहल जाइत् अछि |
- डडेल्धुरामे गन्याप लाटो (बडालक लाटो देवता) कहल जाइत् अछि |
- दार्चुलामे लटिनाथ /लट्बाव (गणेश ) कहल जाइत् अछि |
गणेश शब्दक उत्पत्ति गण+ईश मिलके भेल अछि जेकर अर्थ होमएत् अछि गण सभक देवता। शिवगणमे प्रमुख गण नन्दी कहलावल जाइत् अछि । नन्दी सहित सभ गणसभक देवता गणेश कहलावल जाइत् अछि।
गणेशक रूपसँ की बुझाई पडैत अछि ?[सम्पादन करी]
शिर[सम्पादन करी]
कान[सम्पादन करी]
नाक[सम्पादन करी]
पेट[सम्पादन करी]
हातसभ[सम्पादन करी]
वाहन[सम्पादन करी]
भगवान श्री गणेशक जन्म[सम्पादन करी]
गणेश शब्दसँ सम्बन्धित बिषयसभ[सम्पादन करी]
चित्र ग्यालेरी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- Ganesha at Encyclopædia Britannica
- Ganesh: Symbol and presence


text:
मारियोँ कोतियार
मारियोँ कोतियार (French: [maʁjɔ̃ kɔtijaʁ] ( सुनी); जन्म ३० सितम्बर १९७५)[१] एक फ्रेञ्च अभिनेत्री,गायिका-गीतकार, सङ्गीतकार आ पर्यावरणविद छी।[२] ओ एक अकादमी पुरस्कार,बाफ्टा अवार्ड, गोल्डन ग्लोब अवार्ड, दु सेसर अवार्ड्स, एक यूरोपीय अवार्ड आ एक ल्युमेरेस अवार्डक प्राप्तकर्ता छी। ओ २०१० में फ्रान्समे अर्डर अफ आर्ट्स एन्ड लेटर्स नाइट भेल छल आ २०१६ में अधिकारीक पद पर पदोन्नत भेल।
प्रारम्भिक जीवन[सम्पादन करी]
कैरियर[सम्पादन करी]
फिल्मोग्राफी[सम्पादन करी]
सन्दर्भ सामग्रीसभ[सम्पादन करी]
- ↑ "Marion Cotillard- Biography", Yahoo! Movies, मूलसँ २९ अप्रैल २०१४-मे सङ्ग्रहित, अन्तिम पहुँच १४ मई २०१३।
|deadurl=प्यारामिटर ग्रहण नै केलक (सहायता)
- ↑ "'Inception' Star Marion Cotillard's other new film", Greenpeace, २२ जुलाई २०१०, अन्तिम पहुँच २ फरबरी २०१४।


text:
युभेन्टस फुटबल क्लब
युभेन्टस फुटबल क्लब (सामान्य बोलीचालीमे जुभी) इटालीयन सिरी ए क्लब छी । इटालीक सोही किसिमका क्लबसभमध्ये ई तेसर पुरानो क्लब छी । युभेन्टस इटालीयन क्लब फुटबलक सबसँ वजनदार नाम अछि । किर्तिमानी ३१ बेर सिरी ए उपाधि जितल ई क्लब हालतक ९ इटालीयन कप, ६ पटक राष्ट्रिय सुपर कप, आ, ११ कन्फिडरेसन आ अन्तर-कन्फिडरेसन प्रतियोगिता जितेर युरोपियन क्लब मध्ये बहुत ट्रफी जितल चौथा बडका क्लब बन्न सफल बनल अछि ।
सन्दर्भ सामग्रीसभ[सम्पादन करी]
- ↑ Or Madama in Piedmontese language.
- ↑ "Storia della Juventus Football Club", magicajuventus.com (Italianमे), अन्तिम पहुँच ८ जुलाई २००७।[dead link]


text:
दक्षिण
दक्षिण सामान्य: एक संज्ञा, विशेषण या क्रियाविशेषण छी जे एक दिशा या भूगोल दिस इङ्गित करैत अछि । दक्षिण, चारि प्रमुख दिशासभमे सँ एक छी । ई उत्तरके विपरीत अछि आ पूर्व आ पश्चिमक लम्बवत होइत अछि । मानकानुसार एक मानचित्रक नीचा दिस दक्षिण होइत अछि ।
यदि अहाँ सूर्यक तरफ मुख करि खड़ा रहब तँ अहाँक मुख पूर्वक दिस होइत, दक्षिण दिशा अहाँक दाहिना हाथक तरफ रहत, बामा हाथक तरफ उत्तर होइत आ पश्चिम अहाँक पीठ दिस होइत ।[१]
उत्पतिसंपादित करें
सांस्कृतिक अर्थसंपादित करें
सन्दर्भ सामग्रीसभसंपादित करें
- ↑ Campbell, Joseph. The Mythic Image. Princeton University Press, 1981.


text: नयी दिल्ली । भारत स सदूर नाइजेरिया मे आयोजित इंडियन फूड फेस्टिवल मे बिहारक धूम रहल। भारतीया उच्च आयोग दिस स आयोजित एहि महोत्सव कए जतय बिहारक मिथिला चित्रकला स सजाउल गेल छल, ओतहि भोजन मे बिहारक सबस लोकप्रिय ब्रांड लिट्टी चोखा सब पर भारी रहल। लिट्टी चोखाक स्टॉल पर भीड शुरु स अंत तक रहल। एहि महोत्सव मे भारतीय प्रवासीक अलावा एशिया समेत विभिन्न देशक प्रवासी क आवाजाही देखल गेल। खास गप इ रहल जे बिहार क स्टॉल पर विभिन्न देशक राजनायिक आ गणमान्य नागरिक एलाह आ लिट्टी चोखा क स्वाद चखलथि। ओना भारत क विभिन्न राज्यक विभिन्न प्रकार क स्वादिष्ट व्यंजन एहि ठाम परोसल गेल छल। बिहार क प्रतिनिधि क रूप मे एहि महोत्सव मे प्रत्युष गौतम, सुष्मिता, सीमा सिंह, भोला साहू आ अमित मिश्रा शामिल भेलथि। एहि अवसर पर भारतीय संगीत आ नृत्य क सेहो कार्यक्रम भेल मुदा ओहि मे बिहारक प्रतिनिधित्व कोनो खास नहि रहल।


text:
शताब्दीसँ बेसीक इतिहास रहल मैथिली गजलके
खास क' पछिला एक दशकसँ गजल रचना आ संग्रहक प्रकाशनमे गुणात्मक आ परिमाणात्म
दुन्नू हिसाबे वृद्धि भ' रहल छै । एहि क्रममे किछु संग्रह इतिहास रचि पाठक
सभक हियामे छाप छोडि देलकै तँ किछु एखनो धरि नेङराइते छै । कारण सृजनकालमे
कोनो नै कोनो अंगविहिन रहि गेलै सृजना । संग्रहक भीड़मे समाहित सियाराम झा
'सरस' जीक पोथी 'थोड़े आगि थोड़े पानि' पढबाक अवसर भेटल । जकरा सुरुसँ
अन्त धरि पढलाकबाद एकर तीत/मीठ पक्ष अर्थात गुणात्मकताक सन्दर्भमे विहंगम
दृष्टिसँ अपन दृष्टिकोण रखबाक मोन भ' गेल । पहिने प्रस्तुत अछि पोथीके
छोटछिन जानकारी:
पोथी - थोड़े आगि थोड़े पानि
विधा - गजल
प्रकाशक - नवारम्भ, पटना (2008)
मुद्रक - सरस्वती प्रेस, पटना
गजल संख्या - 80टा
पोथीमे जे छै
थोड़े आगि राखू थोड़े पानि राखू
बख्त आ जरुरी लै थोड़े आनि राखू (पूरा गजल पृष्ठ 85 मे)
सरस जी प्रारम्भिक पृष्ठमे गहिरगर भावसँ भरल र्इ शेर प्रस्तुत केने छथि जे कि पोथीके नामक सान्दर्भिकता साबित क' रहल छै ।
पोथीमे 'बहुत महत्व राखैछ प्रतिबद्धता' शीर्षकपर दश पृष्ठ खरचा केने छथि
सरस जी । जैमे ओ समसामयिक विषय, मैथिली साहित्यक विविध प्रवृति आ गतिविधि,
अपन देखल भोगल बात, अध्ययन, संघर्ष, मैथिली आन्दोलनमे कएल गेल योगदान,
विदेशी साहित्यकार एवं साहित्यिक कृति सहित ढेर रास विषय वस्तु पर चरचा
केने छथि । मैथिली साहित्यिक क्षेत्रमे देखल गेल विकृतिपर जोडगर कटाक्ष
करैत ओ कहै छथि "आजुक 75 प्रतिशत मैथिलीक लेखक प्रतिबद्धताक वास्तविक
अर्थसँ बहुत-बहुत दूर पर छथि । से बात खाहे कविताक हो कि कथाक, निबन्धक हो
वा गीत लेखनक-सब किछु उपरे-उपर जेना हललुक माटि बिलाड़ियो कोड़ए ।" संगे
संग ओ लेखक सभकेँ सल्लाह सेहो दैत कहै छथि "लोक जे लेखन कार्यसँ जुड़ल अछि
वा जुड़बाक इच्छा रखैछ, तकरा बहुत बेसी अध्ययनशील होयबाक चाही । पढबाक
संग-संग गुनबाक अर्थात चिन्तन-मननक अभ्यासी सेहो हेबाक चाही । नीक पुस्तकक
खोजमे हरदम रहबाक चाही । जाहि विधामे काज करबाक हो, ताहि विधाक विशिष्ट
कृतिकारक कृतिकेँ ताकि-ताकि पढबाक चाही ।"
अपन भाव परसबाक क्रममे ओ किछु हृदयके छूअवला शेर सेहो परसने छथि । जेना-
पूर्णिमा केर दूध बोड़ल, ओलड़ि गेल इजोर हो
श्वेत बसंतक घोघ तर, धरतीक पोरे-पोर हो
प्रेम, वियोग, राजनीतिक, सामाजिक लगायत विभिन्न विषयक गजल रहल एहि संग्रहमे रचनागत विविधताक सुआद भेटत ।
कत' चूकि गेलाह सरस जी ?
कुल 80टा गजल रहल पोथीमे एको टा गजल बहरमे नै कहल गेल अछि । देखी पहिल गजलक मतला आ एकर मात्राक्रम:
बिन पाइनक माछ नाहैत चटपटा रहल, र्इ मैथिल छी
घेंट कटल मुरगी सन छटपटा रहल, र्इ मैथिल छी
पहिल पाँतिक मात्राक्रम - 2 22 21 221 212 12 2 22 2
दोसर पाँतिक मात्राक्रम - 21 12 22 2 212 12 2 22 2
मतलाक दुन्नू मिसराक मात्राक्रम अलग-अलग अछि ।
ढेर रास गजलमे काफिया दोष भेटत । बहुतो गजलमे एके रंगकेँ काफियाक प्रयोग
भेटत । कोनो-कोनो मे तँ काफियाक ठेकान नै । पृष्ठ संख्या 19, 25, 30, 31,
34, 52, 55, 57, 61, 64, 81, 82, 92, 93, 96 मे देख सकै छी ।
पृष्ठ-25 मे रहल र्इ गजलके देखू:
सात फेरीक बाद जे किछु हाथ आयल
तत्क्षणें तेहि-केँ हम चूमि लेलियै
दू दिसक गरमाइ सँ दूर मन घमायल
तेहि भफायल - केँ हम चूमि लेलियै
भोर मृग भेल, साँझ कस्तूरी नहायल
ओहि डम्हायल-का हम चूमि लेलियै
कैक शीत-वसंत गमकल गजगजायल
रंग-रंगक - केँ हम चूमि लेलियै
स्वप्न सबहक पैरमे घुघरु बन्हायल
अंग-अंगक - केँ हम चूमि लेलियै
सृजन पथ पर चेतना-रथ सनसनायल
वंश वृक्षक - केँ हम चूमि लेलियै
कोन पिपड़ीक दंश नहुँए बिसबिसायल
ताहि नेहक - केँ हम, चूमि लेलियै
एहिमे मतला सेहो नै छै । बिनु मतलाके गजल नै भ' सकैए । पृष्ठ संख्या 64 मे सेहो एहनाहिते छै:
परबाहि ने तकर जे, सब लोक की कहैए
बहसल कहैछ क्यो-क्यो, सनकल कियो कहैए
कंजूस जेता तोड़ा नौ ठाँ नुकाक' गाड़य
तहिना अपन सिनेहक चिन्ता-फिकिर रहैए
जकरा ने र्इ जीवन-धन जीनगी ने तकरर जीनगी
छिछिआय गली-कुचिये, रकटल जकाँ करैए
कोंढी बना गुलाबक जेबी मे खोंसि राखी
जौं-जौं फुलाइछ, तौं-तौं सौरभ-निशां लगैए
अहाँ लाटरी करोड़क पायब तँ स्वय बूझब
निन्ने निपात होइए, मेघे चढल उड़ैए
तुलता ने कए पबै छी कहुनाक' सोमरस सँ
उतरैए सरस कोमहर, कोन ठामसँ चढैए
पृष्ठ संख्या 37, 42, 44, 50, 55, 59, 72, 78, 81, 94 मे रहल गजल गजलक
फर्मेटमे नै अछि आ पृष्ठ संख्या 94 के गजलमे मात्र 4टा शेर छै । कमसँ कम
5टा हेबाक चाही ।
कोनो शब्दके जबरदस्ती काफिया बनाओल गेल छै, जेना की पृष्ठ संख्या 45 मे रहल गजलक अन्तिम शेरमे 'घुसकावना' शब्दक प्रयोग भेल छै ।
मक्तामे शाइरक नामक प्रयोग भेलासँ गजलक सुन्नरता बढै छै जे कि एहि संग्रमे किछु गजल छोड़ि बांकीमे नै भेटत ।
अन्तमे
गजलक सामान्य निअमकेँ सेहो लेखकद्वारा नीक जकाँ परिपालन नै कएल गेल अछि ।
गजलप्रति भावनात्मक रुपे बेसी आ बेवहारिक रुपे बहुत कम प्रतिबद्ध छथि लेखक ।
गजलप्रति न्यान नै केने छथि । गजलक गहिराइ धरि नै पहुंच सकलथि । एहन
प्रवृति वर्तमान सन्दर्भमे नवतुरिया सभमे सेहो बढल जाइ छै जे की मैथिली
गजलक लेल सही सूचक नै छी ।
- कुन्दन कुमार कर्ण


text:
रामबाबू
पटना ।
मीठगर जलमे माँछ उत्पादनमे बिहार देशक चारिम राज्य बनि गेल अछि। वित्तीय वर्ष 2017- 18 मे एतय माँछक उत्पादन 5.87 लाख मीट्रिक टन भेल जतय वित्तीय वर्ष 2016-17 मे ई 5.09 लाख मीट्रिक टन छल। पशु एवम मत्स्य संसाधन मंत्री पशुपति कुमार पारस वृहस्पति दिन पत्रकार के’ सम्बोधित करैत बजलाह कि राज्यमे माँछक उत्पादन केर बेस संभावना अछि।
आगु ओ कहैत अछि कि माँछ उत्पादनक वार्षिक लक्ष्य 6.42 लाख मीट्रिक टन राखल गेल अछि। अहि सालक वित्तीय वर्षमे ई लक्ष्य प्राप्त कS लेबाक पूरा भरोसा अछि। मंत्री कहैत अछि कि 2017- 18 मे 11 मत्स्य बीज हैचरी केर निर्माण कएल गेल। आब राज्यकें निजी क्षेत्रमे सेहो142 मत्स्य हैचरी भ’ गेल अछि। 2016- 17 मे 3002.37 लाख माँछक बीज केर उत्पादन भेल, जे 2017-18 मे बढिकS 3730.47 लाख भ’ गेल अछि।
अहि तरहे बीज उत्पादन मे 24. 25 प्रतिशत के’ वृद्धि भेल। 2016-17 मे जलकर बंदोबस्ती सँ 947 लाख ररुपैयाक राजस्व प्राप्त भेल, जे 2017-18 मे बढिकS 1047 लाख रुपैया भ’ गेल। अहि तरहे राजस्व प्राप्ति मे 14.49 प्रतिशत केर वृद्धि भेल। 2017- 18 मे 522. 11 हेक्टेयर नव जल क्षेत्रक सृजन कएल गेल, जखन कि 2016- 17 मे 213.75 नव जल क्षेत्र सृजित कएल गेल छल। राज्यमे पहिल बेर 8680 हेक्टेयर मे अंगुलिका सभक संचय कएल गेल।
आगु ओ कहैत अछि कि प्रदेशमे माँछक उत्पादन बढ़ेबाक लेल 38 जिलाक मत्स्य पदाधिकारि सभकें साथ बैसार कएल गेल। ओकर परती जलकर सभकेँ मत्स्य जलकर प्रबंधन अधिनियम के तहत दीर्घकालीन व्यवस्था कS विकसित करबाक निर्देश देल गेल अछि। अहि अवसर पर मत्स्य निदेशक डॉ निशात अहमद संगहि वरीय पदाधिकारी सेहो उपस्थित छलाह।


text:
होली
होली हिन्दू संस्कृतिमे हरेक वर्षक फागुन शुक्ल पूर्णिमा अर्थात होली पूर्णिमाक दिन मनाएल जाइत अछि । ई पावनि नेपाल", भारत तथा अन्य राष्ट्रसभमे बैसैवला हिन्दूसभक एकटा महत्वपूर्ण पावनि छी । ई पावनि वसन्त ऋतुक फागुन मासमे मनाएल जाइत अछि । होलीमे नेपाली समुदायमे फागु पूर्णिमा आ मिथिलामे फगुवाक नामसँ सेहो जानल जाइत अछि । होली रङ्गक पावनि छी । होलीक दिन सम्पूर्ण हिन्दूधर्मावलम्बी एक दोसरके विभिन्न प्रकार सँ रङ्ग आ अबीर लगबैत अछि । मिठाई आ पकवान ग्रहण करबैत अछि । होली पावनि मनेवाक पाछा एकटा आओर कारण इतिहास छी । एकटा जनविश्वास अछि जे होलीक दिन पुरान कटुता समाप्त कए आ दुश्मनी सेहो बिसैर लोकसभ एक-दोसर ...
उर्मिला (रामायण)
उर्मिला हिन्दू महाकाव्य रामायण कऽ एक पात्र छी। ओ मिथिलाक राजा जनक आ माता रानी सुनयनाक बेटी छल। सीता हिनकर पैग बहिन छल, हिनकर विआह रामक अनुज लक्ष्मण सँ भेल। लक्ष्मण आ उर्मिलाक दूटा पुत्र छल जकर नाम - अङ्गद आ चन्द्रकेतु छल। बादमे अङ्गद द्वारा अङ्गदियापुरी आर चन्द्रकेतु द्वारा चन्द्रकान्तापुरीक स्थापना कएल गेछल ।
माँ
माताके कोनो बच्चाक जन्म देनाए मात्र कर्तव्य आ दायित्व नै छी । ओकरा असल जीवन प्रदान करि समाजक लेल योग्दान द सकै योग्य बनेनाए माताक जिम्मेवारी अन्तर्गत पडैत अछि ।
मन्दोदरी
मन्दोदरी हिन्दू धर्मग्रन्थ रामायणमे वर्णित राक्षसक राजा रावणक पत्नी छथि । रावण एक धूर्त छल एक पतिब्रता पत्नी छलिन । ओ रावणक बल पराक्रम संग परिचित छलिन अतः ओ सम्भवत अनेकौ नीति पूर्ण तरिकासँ रावणके सम्झावेल प्रयास केने छलिन । ओ पञ्चकन्या मध्ये सेहो एक छथि। अहल्या द्रौपदी सीता तारा मन्दोदरी तथा ।पंचकन्या स्मरेन्नित्यं महापातकनाशनम्।। ई एक संस्कृत पद्यमे ई प्रकारक स्तुति मिलैत अछि । मन्दोदरी महान ऋषि कश्यपक पुत्र मायासुरक गोद लेल पुत्री छलिन, रावणसँ विवाहक पच्यात मन्दोदरीक तीन पुत्र भेल जिनकर नाम मेघनाद अक्षकुमार आ अतिक्य छल ।
चित्रकूट
चित्रकूट धाम मन्दाकिनी नदीक किनारमे बसल भारतक सभ सँ प्राचीन तीर्थस्थलमे सँ एक छी। उत्तरप्रदेश राज्य अन्तर्गत रहल चित्रकूट ३८.२ वर्ग किलोमीटरक क्षेत्रमे फैलल शान्त आ सुन्दर अछि। चारो दिश सँ विन्ध्य पर्वत श्रृङ्खला आ वन सँ घिरल चित्रकूट क्षेत्रमे अनेक आश्चर्यसभक पहाड अवस्थित अछि । मन्दाकिनी नदीक किनार बनल अनेक घाट आ मन्दिरमे पूरे साल श्रद्धालुसभक आवत-जावत लगल रहैत अछि। मानल जाएत अछि कि भगवान राम, सीता आ लक्ष्मण अपन वनवासक चौदह वर्षमे सँ एगारह वर्ष चित्रकूट मे बितौने छल। ई स्थान पर ऋषि अत्रि आ सती अनसुइया ध्यान केनए छल। ब्रह्मा, विष्णु आ महेश सेहो चित्रकूटमे सती अनसुइयाक घर जन्म लेनए छल ।
पुष्पक विमान
पुष्पकविमान हिन्दू पौराणिक महाकाव्य रामायणमे वर्णित वायु-वाहन छल । ई विमानक प्रयोग लंकाक राजा रावण करैत छल । ई विमानक उल्लेख सीता हरण प्रकरणमे सेहो मिलैत अछि । रामायणक अनुसार राम-रावण युद्धक बाद श्रीराम, सीता, लक्ष्मण तथा लंकाक नवघोषित राजा विभीषण तथा अन्य बहुत लोकसभ सहित लंकासँ अयोध्या आएल छल । ई विमान मूलतः धनक देवता, कुबेरक छल मुदा रावण अपन छोट भाए कुबेरसँ बलपूर्वक ओकर नगरी सुवर्णमण्डित लंकापुरी तथा इ विमान छीन लेनए छल । अन्य ग्रन्थसभमे उल्लेख अनुसार पुष्पक विमानक प्रारुप आ निर्माण विधि अङ्गिरा ऋषिद्वारा कएल गेल तथा एकर निर्माण आ सजावट देव-शिल्पी विश्वकर्माद्वारा कएल गेछल । भारतक प्राची ...
हनुमान
हनुमान ; परमेश्वरक भक्ति कs सबसँ लोकप्रिय अवधारणा आ भारतीय महाकाव्यक रामायणमे सबस महत्वपूर्ण व्यक्तिसभमे प्रधान अछि। किछ विचारक अनुसार भगवान शिवजी कs ११अम रुद्रावतार, सबसँ बलवान आ बुद्धिमान मानल जाएत अछि । जे हुनकर सबसँ प्रसिद्ध उपलब्धि छथि, जेहन रामायणमे वर्णित छै, बानरक सेनाक अग्रणी रूपमे राक्षस राजा रावण सँ युद्ध । परन्तु बहुतो विद्वान सभक अनुसार हनुमान जी कs जाति वानर बताओल गेल अछि। जकर जीवित उदाहरण अछि विराट नगर मे स्थापित पञ्चखण्डपीठ पावन धाम स्थित बजरंग मन्दिर । गोभक्त महात्मा रामचन्द्र वीर कs समूचा हिन्दुस्तानमे विश्व कs सबसँ अलग मन्दिर स्थापित केलक जहिमे हनुमान जी कs बिना बानर वाल ...
लक्ष्मण
लक्ष्मण रामायणक एक आदर्श पात्र छी। हिनका शेषनागक अवतार मानल जाइत अछि। रामायणक अनुसार, राजा दशरथ, माता सुमित्राक तेसर पुत्र आ रामक भाई छल। ई दूनु भाईसभमे अपार प्रेम छल। ओ राम-सीताक सङ्ग १४ वर्षक वनवास गेल छल। हिन्दू मन्दिरसभ मे श्री राम आ सीता जी कऽ साथ सदैब हिनकर सेहो पूजा होएत अछि। हिनकर अन्य भाई भरत आ शत्रुघ्न छल।
जनक
जनक मिथिलाक ऐतिहासिक राजा छी । जनक वैदिकक राजासबक उल्लेख केल जाएवाला नाम छी । वैदेह राजा ऋगवैदिक कालक नमी सप्याक नामसँ छलाह, यज्ञ करैत सदेह स्वर्ग गेलाह, ऋगवेदमे वर्णन अछि । ओ इन्द्रकसंग देलन्हि असुर नमुचीक विरुद्ध आ ताहिमे इन्द्र हुनका बचओलन्हि । शतपथ ब्राह्मणक विदेघमाथव आ पुराणक निमि दुनू गोटेक पुरोहित गौतम छथि से दुनू एके छथि आ एतएसँ विदेह राज्यक प्रारम्भ। माथवक पुरहित गौतम मित्रविन्द यज्ञक/ बलिक प्रारम्भ कएलन्हि आ पुनः एकर पुनःस्थापना भेल महाजनक-२ क समयमे याज्ञवल्क्य द्वारा । निमि गौतमक आश्रमक लग जयन्त आ मिथि -जिनका मिथिला नामसँ सेहो सोर कएल जाइत छन्हि, मिथिला राज्यक निर्माण कएलन्हि। स ...
नासिक
नासिक या नाशिक भारतक महाराष्ट्र राज्यमे अवस्थित एक शहर छी। नासिक महाराष्ट्रक उत्तर पश्चिममे, मुम्बई सँ १५० किमी आ पुणे सँ २०५ किमीक दुरीमे अवस्थित अछि। ई शहर मुख्य रूपसँ हिन्दू तीर्थयात्रिसभक प्रमुख केन्द्र छी। नासिक पवित्र गोदावरी नदीक सतह पर स्थित अछि। समुद्रक मानक अनुसार एकर ऊँचाई ५६५ मीटर अछि। गोदावरी नदीक किनापर बहुत सुन्दर-सुन्दर सन घाट अवस्थित अछि। ई शहरक सभसँ प्रमुख भाग पञ्चवटी छी। एही ठाम बहुतो मन्दिर सेहो अछि। नासिकमे पावनिसभक समयमे बहुत बेसी सङ्ख्यामे भीड़ देखल जाएत अछि।
ⓘ सीता
सीता आर जानकी रामायण आर रामकथामे आधारित अन्य रामायणसभ जाहिना रामचरितमानसक मुख्य पात्र छी। सीता मिथिलाक राजा जनकक सबसँ जेठ बेटी छल। उनकर विवाह अयोध्याक राजा दशरथक ज्येष्ठ सुपुत्र रामसँ स्वयंवरमे शिवक धनुष तोडलाक बाद भेल छल।
भगवान् मर्यादा पुरूषोत्तम रामक पत्नी, धर्मानुरागी, आदर्शराजा दशरथक पुताहू आर राजषिर् जनकक बेटी सीता भूमिक गरिमामयी पुत्री छी। आदर्शपत्नी, आदर्शमाता, आदर्श भाउज, आदर्श पुताहू, आदर्श महारानी आर समग्रमे कही त आदर्श नारीक रूपमे बहुचर्चित सीता विभूति छी। उनकर आदर्श, सच्चरित्रता, सतीत्व, नारीत्व, मातृत्वासल्य, करूणामयी व्यक्तित्वक कारण संसारभर उनका जगज्जननीक रूपमे पुजैत अछी।
अनसूया
अनसूया दक्ष प्रजापतिक चौबीस कन्यासभ मद्धे एक तथा अत्रि ऋषिक पत्नी छलिन। अनसूया राम, सीता आ लक्ष्मणके अपन आश्रममे स्वागत केने छलिन । हुनका सीताके उपदेश देने छलिन आ सीताके अखण्ड सौन्दर्यताएक ओषधि सेहो देने छलिन । उनी भगवान् दत्तात्रेयक माता छल ।


text:
हिन्दू धर्म
हिन्दू धर्म (संस्कृत: सनातन धर्म) एक धर्म (या, जीवन पद्धति) छी जकर अनुयायी अधिकांशतः भारत ,नेपाल आ मॉरिशसमे बहुमतमे अछि । एहिक विश्वक प्राचीनतम धर्म कहल जाइत अछि । एकरा 'वैदिक सनातन वर्णाश्रम धर्म' सेहो कहल जाइत अछि जकर अर्थ होइत अछि कि एकर उत्पत्ति मानवक उत्पत्तिसँ पहिने भेल छल ।[१] विद्वान लोकसभ हिन्दू धर्म कऽ भारतक विभिन्न संस्कृतीसभ एवं परम्परासभक सम्मिश्रण मानैत छथि जकर कोनो संस्थापक नै अछि ।
ई धर्म अपन भितर बहुतो अलग-अलग उपासना पद्धतीसभ, मत, सम्प्रदाय आ दर्शन समेटिने अछि।[२] अनुयायीसभक संख्याक आधार पर ई विश्वक तेसर सभसँ पैग धर्म छी । संख्याक अनुसार एकर अधिकतर उपासक भारतमे अछि आ प्रतिशतक अनुसार नेपालमे अछि । एहिमे बहुतो देवी-देवतासभक पूजा कएल जाइत अछि, मुदा वास्तवमे ई एकेश्वरवादी धर्म छी ।[३][४] [५]
एकरा सनातन धर्म या वैदिक धर्म सेहो कहल जाइत अछि । इण्डोनेशियामे एहि धर्मक औपचारिक नाम "हिन्दु आगम" अछि । हिन्दू केवल एकटा धर्म या सम्प्रदाय मात्र नै छी अपितु जीवन जीबऽक एक पद्धति छी ।[६]
इतिहास[सम्पादन करी]
सनातन धर्म पृथ्वीक सभसँ प्राचीन धर्मसभमे सँ एक छी; मुदा एकर इतिहासक बारेमे बहुतो विद्वानसभक भिन्न मत अछि । आधुनिक इतिहासकार हड़प्पा, मेहरगढ़ आदि पुरातात्विक अन्वेषणसभक अनुसार एहि धर्मक इतिहास किछ हज़ार वर्ष पुरान मानैत अछि । जहि ठाम भारत (आ आधुनिक पाकिस्तानी क्षेत्र)क सिन्धु घाटी सभ्यतामे हिन्दू धर्मक बहुतो चिह्न मिलैत अछि । एहिमे एक अज्ञात मातृदेवीक मुर्तीसभ, भगवान शिव पशुपति जेहन देवताक मुद्रासभ, शिवलीङ्ग, पीपलक पूजा, इत्यादि मुख्य अछि । इतिहासकारसभक एक दृष्टिकोणक अनुसार ई सभ्यताक अन्त कऽ कालखण्डमे मध्य एशियासँ एक अन्य जातिक आगमन भेल, जे स्वयं कऽ आर्य कहैत छल आ संस्कृत नामक एक हिन्द यूरोपीय भाषा बोलैत छल । एक अन्य दृष्टिकोणक अनुसार सिन्धु घाटी सभ्यताक लोकसभ स्वयं आर्य छल आर हुनकासभक मूलस्थान भारतमे छल ।
आर्यसभक सभ्यता कऽ वैदिक सभ्यता कहैत अछि । पहिनेक दृष्टिकोणक अनुसार लगभग १७०० ईसा पूर्वमे आर्य अफ़्ग़ानिस्तान, कश्मीर, पञ्जाव आ हरियाणामे बसि गेल । तखनसँ ओ लोकसभ (हुनकासभक विद्वान ऋषि) अपन देवतासभक प्रसन्न करऽक लेल वैदिक संस्कृतमे मन्त्र रचैत छलाह । पहिल चारि वेद रचल गेल, जहिमे ऋग्वेद प्रथम छल । ओकर बादमे उपनिषद जका ग्रन्थ आएल । हिन्दू मान्यताक अनुसार वेद, उपनिषद आदि ग्रन्थ अनादि, नित्य अछि, ईश्वरक कृपासँ अलग-अलग मन्त्रद्रष्टा ऋषिसभ द्वारा अलग-अलग ग्रन्थसभक ज्ञान प्राप्त भेल छल जिनकासभक द्वारा पुनः ओकरा लिपिबद्ध कएल गेल । बौद्ध आर धर्मसभक अलग भऽ जेबाक बादमे वैदिक धर्ममे बहुतो परिवर्तन आएल । नव देवता आ नव दर्शनसभ अगाड़ी आएल । एहि अनुसार आधुनिक हिन्दू धर्मक जन्म भेल ।
दोसर दृष्टिकोणक अनुसार हिन्दू धर्मक मूल कदाचित सिन्धु सरस्वती परम्परा (जकर स्रोत मेहरगढ़क ६५०० ईपू संस्कृतिमे मिलैत अछि) सँ पहिनेक भारतीय परम्परामे अछि ।
निरुक्त[सम्पादन करी]
भारतवर्षक प्राचीन ऋषिसभ द्वारा "हिन्दुस्थान" नाम देल गेल छल, जकर अपभ्रंश "हिन्दुस्तान" छी । "बृहस्पति आगम"क अनुसार:
- हिमालयात् समारभ्य यावत् इन्दु सरोवरम्।
- तं देवनिर्मितं देशं हिन्दुस्थानं प्रचक्षते॥
- अर्थात् हिमालयसँ प्रारम्भ भऽ इन्दु सरोवर (हिन्द महासागर) धरि एहि देव निर्मित देशकऽ हिन्दुस्थान कहल जाइत अछि ।
मुख्य सिद्धान्त[सम्पादन करी]
ब्रह्म[सम्पादन करी]
ईश्वर[सम्पादन करी]
देवी आ देवता[सम्पादन करी]
हिन्दू धर्मक पांच प्रमुख देवतासभ[सम्पादन करी]
देवता सभक गुरु[सम्पादन करी]
दानव सभक गुरु[सम्पादन करी]
आत्मा[सम्पादन करी]
धर्मग्रन्थ[सम्पादन करी]
देव आ दानवसभक माता-पिताक नाम[सम्पादन करी]
२००८ कऽ गणनाके अनुसार[सम्पादन करी]
हिन्दू संस्कृति[सम्पादन करी]
वैदिक काल आ यज्ञ[सम्पादन करी]
तीर्थ एवं तीर्थ यात्रा[सम्पादन करी]
मूर्तिपूजा[सम्पादन करी]
मन्दिर[सम्पादन करी]
पावनिसभ[सम्पादन करी]
शाकाहार[सम्पादन करी]
वर्ण व्यवस्था[सम्पादन करी]
अवतार[सम्पादन करी]
भक्त[सम्पादन करी]
एहो सभ देखी[सम्पादन करी]
बाह्य जडीसभ[सम्पादन करी]
हिन्दू धर्मक सम्बन्धमे विकिपिडियाक भातृ योजनासभमे ताकी:
सन्दर्भ सामग्रीसभ[सम्पादन करी]
- ↑ Knott 1998, p. 5.
- ↑ "Heterodox Hinduism: Supreme Court does well to uphold plural, eclectic character of the faith"।
- ↑ "श्रीमद्भगवद् गीता", १३ अगस्त २००९-कऽ मूल सङ्ग्रहित
|archiveurl=
|url=आवश्यक (सहायता), "श्रीमद्भगवद् गीता हिन्दू धर्म के पवित्रतम ग्रन्थों में से एक है। भगवान श्रीकृष्ण ने गीता का सन्देश पाण्डव राजकुमार अर्जुन को सुनाया था। यह एक स्मृति ग्रन्थ है। इसमें एकेश्वरवाद की बहुत सुन्दर ढंग से चर्चा हुई है।"
- ↑ "श्रीमद्भगवद्गीता सातवाँ अध्याय", "यो यो यां यां तनुं भक्तः श्रद्धयार्चितुमिच्छति। तस्य तस्याचलां श्रद्धां तामेव विदधाम्यहम्॥७- २१॥"
- ↑ "श्रीमद्भगवद् गीता सातवाँ अध्याय", "स तया श्रद्धया युक्तस्तस्याराधनमीहते। लभते च ततः कामान्मयैव विहितान्हि तान्॥७- २२॥"
- ↑ हिन्दुत्व शब्द की दोबारा व्याख्या से सुप्रीम कोर्ट का इंकार


text:
ⓘ गन्यापधुरा गाउँपालिका
गन्यापधुरा गाउँपालिका डडेल्धुरा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद डडेल्धुरा जिलामे साविकक गणेशपुर, असिग्राम, माष्ठामाण्डौ आ कैलपालमाण्डौ गाउँ विकास समितिसभके मिलाए गन्यापधुरा गाउँपालिका बनाएल गेल अछि ।गन्यापधुरा गाउँपालिकाक कूल क्षेत्रफल १३५.६५ वर्गकिलोमिटर रहल अछि । ई गाउँपालिका ५ वडामे विभाजन कएल गेल अछि । ई गाउँपालिकाक कूल जनसङ्ख्या १५,०९३ रहल अछि । ई गाउँपालिकाक सिमाना पूर्वमे डोटी जिला, पश्चिममे अमरगढी नगरपालिका आ आलिताल गाउँपालिका, उत्तरमे नवदुर्गा गाउँपालिका तथा दक्षिणमे आलिताल गाउँपालिका आ डोटी जिला धरि फैलल अछि ।


text:
नवका- पुरनका लेख सर्च करु...
आतंकी गढ़ बनल जा रहल अछि मिथिला
आईबी आओर खुफिया एजेंसी के मुताबिक उत्तरी बिहार के मिथिलांचल इलाका आतंकी अड्डा बनल जा रहल अछि. ई बात बिहार आओर मिथिलाक लेल एकटा बड़का सिरदर्द अछि.
देश मे भेल कइटा आतंकी वारदात मे मिथिलाक लिंक पाएल गेल अछि. पिछला पांच-छह साल मे कइटा आतंकवादी मिथिला सं पकड़ल गेल अछि. दोसर ठाम पकड़ल गेल कइटा आतंकी के लिंक सेहो मिथिला सं जुड़ल मिलल अछि.
नेपाल...बांग्लादेश से जुड़ल बॉर्डर इलाका
आतंकी सभ के लेल सुरक्षित पनाहगार बनल जा रहल अछि.
देश भर मे कतहुं आतंकी वारदात करि बिहार आबि...बिहार सं नेपाल आओर बांग्लादेश भ बाहर निकलय लेल नीक रहैत अछि. एहि लेल इंडियन मुजाहिद्दीन आओर दोसर आतंकी संगठन मिथिला मे अपन पकड़ मजबूत बना रहल अछि.
आतंक संगठन एकरा लेल खास समुदाय के युवक के ब्रेनबाश करि...बहला-फुसला कs… गलत तरीका सं भड़का कs अपना संग जोड़ैत अछि. धर्म के नाम पर...जेहाद के नाम पर गलत काज कराबैत अछि.
खुफिया एजेंसी के अनुसार देश भर मे पकड़ल गेल कइटा आतंकी के जे फर्जी पासपोर्ट पकड़ल गेल अछि ओकर पता बिहार के मिलल अछि. ई पता ओहिना तं नहि देल गेल अछि. इलाका के लोक से मिल क देल गेल अछि. आओर इलाका के लोक के मार्फत सं मिलि क बनाएल गेल अछि.
आतंकी सभ अखन पूरा उत्तर बिहार...मिथिलाक इलाका पर अपन तंत्र मजबूत करय पर लागल अछि. एहि मे चंपारण... मुजफ्फरपुर... दरभंगा... मधुबनी... सीतामढ़ी... पूर्णिया... अररिया... सहरसा आओर दोसर बॉर्डर इलाका मे लोक सभ के जोड़ि रहल अछि.
ई इलाका ओहिना पहिने सं स्मगलिंग के लेल बदनाम रहल अछि. आम सामान ने तस्करी मे ओना त कमी आएल अछि. मुदा आब हवाला आओर दोसर तरहक तस्करी बढ़ल अछि.
कहल जा रहल अछि जे आईएसआई अपन नेटवर्क काफी मजबूत करि लेने अछि. नेपाल..बांग्लादेश के खुलल बॉर्डर आओर भारतीय सुरक्षा मे कमी के फायदा उठा रहल अछि.
एकटा बात काफी चौंकाबय वाला अछि जे आतंकी सभ अपना संग सिर्फ कम पढ़ल लिखल लोक के नहि जोड़ि रहल अछि बल्कि पढ़ल लिखल लोक के सेहो जोड़ि रहल अछि.
एहि मे डॉक्टर... इंजीनियर आओर बाहर जाsक पढ़य वाला लड़का सभ सेहो शामिल अछि. एहन युवक सभ के मन मे कट्टरता भरल जा रहल अछि. ई देश के लेल बड़ खतरनाक गप अछि.
बिहार पुलिस प्रमुख के होम मिनिस्ट्री के तरफ सं एहि बारे मे जानकारी सेहो भेजल गेल. होम मिनिस्ट्री क भेजल रिपोर्ट मे आईबी के साफ कहनाय अछि जे नेपाल सं लागल इलाका मे आतंकी संगठन युवक सभ मे अपन पैठ बना रहल अछि आओर ट्रेनिंग द रहल अछि.
आतंकी सभ नव-नव इलाका के तलाश करि रहल अछि. ओहि हिसाब सं मिथिलाक ई इलाका सभ सं नीक मानल जा रहल अछि आतंकी गतिविधि के शांति सं चलाबय लेल.
मिथिलाक बॉर्डर इलाका मे बताएल जा रहल अछि जे पिछला 15-20 साल मे मस्जिद-मदरसा के संख्या 10 गुना सं बेसि बढ़ि गेल अछि. आईएम... आओर आईएसआई एकर मार्फत युवक सभ के जेहाद लेल भड़का रहल अछि.
कहल तं इहो ज रहल अछि जे नेपाल आओर अरब कंट्री के जरिए आईएसआई एहि इलाका मे काफी पैसा भेज रहल अछि. एहि इलाका मे बनि रहल बड़का-बड़का मस्जिद मदरसा के लेल अरब से पाई आबि रहल अछि.
एकटा गप सेहो चिंताक विषय अछि जे मिथिलाक...बिहारक बॉर्डर इलाका के पढ़ल- लिखल लोक सभ आओर आम लोक जे कमाए-खाए लेल बिहार सं बाहर जा रहल छथिन्ह हुनकर जमीन खास समुदाय के लोक भारी संख्या मे खरीद रहल अछि.
विदेश सं आएल पाई के निवेश जमीन...खेत-खलिहान...गाछी मे भ रहल अछि. इलाका के ब्राह्मण... कायस्थ... भूमिहार... दोसर जातिक लोक सभ नौकरी के सिलसिला मे गाम छोड़ि रहल छथिन्ह.
एहन गाम छोड़य वाला लोक सभ के जमीन पर असामाजिक गतिविधि चलाबय वाला लोक के नजर अछि आओर ओ जमीन जथा खरीद सेहो रहल छथिन्ह. एहि पर गौर करय के जरूरत अछि.
बिहार...मिथिलाक ई इलाका देश केर सभ सं शांत इलाका मानल जाएत अछि. एतय केर बोलि मैथिली सभ सं मीठ मानल जाएत अछि. एहन मिथिलाक पर आतंकी के नजर पड़ि गेल अछि.
ई बड़ खतरनाक . ई इलाका के शांति... सद्भाव... सुरक्षा के लेल नीक नहि अछि. अपन मिथिलाक गौरव के नष्ट होए सं बचाबय लेल अहां सभ के आगां आबय पड़त.
इलाका मे कतहुं कोनो किछ अजगुत होएत देखिऔ... कोनो एहन गतिविधि देखाय जेहि पर अहां के शक होए... तुंरत पुलिस...खुफिया एजेंसी के ओकर जानकारी दिऔ.
नकली नोट के कारोबार करय वाला होए... तस्करी करय वाला होए... हथियार आओर गैरकानूनी लेनदेन करय वाला होए...गलत काज करय वाला होए... ओकरा खिलाफ तुरंत पुलिस के बताबिऔ.
नहि तं एक दिन एहनो आबि सकैत अछि जे अपन बिहार...मिथिला सेहो आतंकी... नक्सली... माओवादी के गिरफ्त मे आबि जाएत. अपना सभ के रहनाय मुश्किल भ जाएत.
उठु अपन मिथिलाके गलत लोक के गिरफ्त मे जाए सं बचाउ.
सदस्यता लें टिप्पणियाँ भेजें (Atom)


text:
ⓘ अर्चना कोच्चर
अर्चना कोच्चर एक भारतीय फ्यासन डिजाइनर छी। अर्चनाद्वारा डिजाइन कएल गेल परिधानसभ प्रभु देवा, श्रिया सरन, अमृता राव, नर्गिस फखरी, ज्याकलिन फर्नान्डिज, बिपासा बसु आ विजेन्दर सिंह लगायतक हस्तीसभ लगेनए अछि। कोच्चर अपन डिजाइन प्रमुख फ्यासन समारोह जना ल्याकमी फ्यासन विक, इन्डिया फ्यासन विक तथा न्यू योर्क फ्यासन विकमे प्रदर्शित केनए अछि। हुनका टोरन्टो, क्यानाडामे सन् २०१५ के डिजाइनमे सर्वोत्कृष्ट अनोखी अवार्ड प्रदान कएल गेल छल। ओ स्माइल फाउन्डेसनक ब्र्यान्ड एम्बेसडर छथि जे भारतमे छात्रासभक शिक्षाक लेल काज करैत अछि।


text:
मिथिला राज्यक माँग पर बहस मे भाग लेइत काल किछु व्यक्ति कहैत छथि जे बिहार सरकार द्वारा मिथिलाक
विकासक लेल समुचित धेयान नहि देल जा' रहल अछि.बहुत हदधरि हुनकर सभक ई कथन सही अछि मुदा फेर ओ सभ एकरा जातिवाद आ' साम्प्रदायिकता से जोड़ि दैत छथि. ई तथाकथित आंदोलनकारी (कागजी) सभ बिसरि जाइत छथि जे प्रस्तावित पृथक मिथिला प्रदेश, जकर ओ मांग कए रहल छथि ओहूठाम विभिन्न जाति आ' समुदायक लोक रहैत अछि आ' हमर सभक ई आंदोलन तखने सफल होयत जखन एहि क्षेत्रक सभ जातिक आ समुदायक के संग मे जोड़ब.नीतीश वा केन्द्र सरकार पर मुस्लिम तुष्टीकरणक आरोप लगयबाक स्थान पर हमरा सभ के पृथक मिथिला के लेल आंदोलनरत संस्था सभ मे मैथिल मुसलमान आ आन-आन जाति आ' समुदाय के जोड़बा पर धेयान देबाक चाही...फेर राज्य आ' केन्द्र सरकार हमर सभक बात अनेरे सुनत. धेयान राखू जे झारखण्ड मे झारखण्ड मुक्ति मोर्चा आ' तेलंगाना मे तेलंगाना राष्ट्र समिति लग बोट बैंक छलैक आ तइँ ओकर सभक आंदोलन बेसी धरगर भेलैक. मैथिलीक राजनैतिक आंदोलन मे सेहो वोट बैंकक आवश्यकता छैक आ' हमरा सभकेँ सभसँ पहिने सैह तैयार करबाक चाही.
— चंदन कुमार झा
विकासक लेल समुचित धेयान नहि देल जा' रहल अछि.बहुत हदधरि हुनकर सभक ई कथन सही अछि मुदा फेर ओ सभ एकरा जातिवाद आ' साम्प्रदायिकता से जोड़ि दैत छथि. ई तथाकथित आंदोलनकारी (कागजी) सभ बिसरि जाइत छथि जे प्रस्तावित पृथक मिथिला प्रदेश, जकर ओ मांग कए रहल छथि ओहूठाम विभिन्न जाति आ' समुदायक लोक रहैत अछि आ' हमर सभक ई आंदोलन तखने सफल होयत जखन एहि क्षेत्रक सभ जातिक आ समुदायक के संग मे जोड़ब.नीतीश वा केन्द्र सरकार पर मुस्लिम तुष्टीकरणक आरोप लगयबाक स्थान पर हमरा सभ के पृथक मिथिला के लेल आंदोलनरत संस्था सभ मे मैथिल मुसलमान आ आन-आन जाति आ' समुदाय के जोड़बा पर धेयान देबाक चाही...फेर राज्य आ' केन्द्र सरकार हमर सभक बात अनेरे सुनत. धेयान राखू जे झारखण्ड मे झारखण्ड मुक्ति मोर्चा आ' तेलंगाना मे तेलंगाना राष्ट्र समिति लग बोट बैंक छलैक आ तइँ ओकर सभक आंदोलन बेसी धरगर भेलैक. मैथिलीक राजनैतिक आंदोलन मे सेहो वोट बैंकक आवश्यकता छैक आ' हमरा सभकेँ सभसँ पहिने सैह तैयार करबाक चाही.
— चंदन कुमार झा


text:
मुजफ्फरपुर, मिथिला मिरर: अहियापुर बाजार समिति के प्याज व्यवसायी रामू यादव के चक्कू सं हत्या करबाक मामला प्रकाश मे आयल अछि। घटनाक जानकारी भाई राम इकबाल यादव तथा चाह दोकानदार राकेश कुमार अन्य गद्दीदार के देलक अछि।
घटना सं बाजार समिति के अन्य गद्दीदार आक्रोशित भय आंदोलन करबाक विचार कय रहल अछि, मुदा मौका पर पहुंचल नगर डीएसपी आशीष आनंद, अहियापुर थानाध्यक्ष गणपति ठाकुर के संग सामाजिक कार्यकर्ता सब स्थिति के सम्हारलनि। लोक के कोनो तरह शांत कय लहास के पोस्टमार्टम के लेल एसकेएमसीएच पठाओल गेल।
व्यवसायी के लहास के समीप खून मे सानल चक्कू आ पिस्टल बरामद भेल अछि। एफएसएल टीम घटनास्थल पर पहुंच कय मामलाक जांच कय रहल अछि। मामलाक प्राथमिकी व्यवसायी के भाई के बयान पर दर्ज कय लेल गेल अछि। पुलिस पिकअप चालक तथा मुंशी के हिरासत मे लय पूछताछ कय रहल अछि।


text:
श्वेताक जन्मदिन पार्टी सं डेरा त आबि गेलौं मुदा आब ध्यान श्वेता सं हटि क अल्का पर अटैकि गेल. एकदम सं फ्लैशबैक मे चलि गेलहुं. कॉलेजक दिन याद आबि गेल.
बारहवीं के बाद कॉलेजक पहिल दिन. आओर ई पहिल दिन कहिओ नहि भूलय वाला. एहि दिन मिलल छलीह अल्का. क्लास मे विद्यार्थी सभ के इंट्रोडक्शन चलि रहल छल. सभ अपन-अपन परिचय द रहल छलखिन्ह.
परिचय सं पता चलय जे हम आओर अल्का दूनु मूल रूप सं दरभंगा सं छी. बिहार सं आओर कइटा छात्र छलखिन्ह मुदा जखन बात अपन शहर के होए त लगाव कनि बेसि बढ़ि जाएत अछि.
अल्का...यानी मैथिल ब्यूटी...यानी सभ सं अलग. एकदम सं मासूम. एकटा अलगे भोलापन लेने. मन सं...दिल सं एकदम आईना जकां साफ. एहि दुनिया के छल-कपट...होशियारी सं एकदम दूर.
बोली त अतेक मीठ... जेना आवाज मे मिश्री घुलल होए. एकदम सं बच्चा जकां मासूमियत लेने. केतबो खिसिआएल छी अल्का के आवाज सुनि लिअ सभ छूमंतर.
मैथिल लोक त ओहिना मीठ होए छथिन्ह...आ मैथिली अपना मे सभ सं मिठास लेने... मुदा अल्का के हिन्दी... अंग्रेजी सेहो ओतबे मीठ. मंदिरक घंटी जकां मन के प्रसन्न करि देबय वाला. हजारों-लाखों लोक मे एकटा मुश्किल सं मिलत अहां के अल्का जकां.
मिलनाए-जुलनाए ऐना जेना अपन घर -परिवार के एकटा सदस्य होतीह. सादगी एहन जे अहांक मुंह सं अनायास निकलि जाएत...ब्यूटी. जिनका श्रृंगार के कोनो जरूरते नहि होए.
पढ़ाई मे सेहो बड़ तेज. अपन विषय पर नीक पकड़ि. दोस्ती बढ़ैत गेल. खनाए-पीनाए...पढ़नाए-लिखनाए... घुमनाए-फिरनाए... लाइब्रेरी...फिल्म...मार्केटिंग सभ संगे-संग.
लड़का -लड़की के कोनो बंधन नहि. गाम घर सं दूर दिल्ली मे सभ बंधन सं मुक्त. पढ़ाई...क्लास के बाद कहिओ सीपी... जनपथ त कहिओ एनएन मार्केट... कमला मार्केट... करोलबाग... लालकिला त अक्षरघाम मंदिर घुमनाए होएत रहल.
हाथ मे हाथ लेने... कन्हा पर हाथ रखने घुमए मे... गली-मोहल्ला मे मकई केर भुट्टा... गोल-गप्पा खाए मे. इंडिया गेट के पास भेल-पुरी आओर आइसक्रीम के सामने फाइव स्टार होटलक मेनू फीका पड़ि जाएत छल.
प्रगति मैदान के फेयर होए आ दिल्ली हाटक झाल-मुरही सेहो एहन तृप्ति देएत छल जेहन कोनो पकवान नहि देत. कहि सकय छी जे एहि सभ मे समय आओर संगत के असर होए छै.
मंडी हाउस मे होए वाला कोनो कार्यक्रम होए...गीत-संगीत होए आ फेर दिल्ली मे होए वाला दोसर समारोह सभ. एहि सभ मे दूनु गोटे के संग-संग समय गुजारनाए जेना पढ़ाई-लिखाई के लेल एकटा नवका ऊर्जा प्रदान करैत छल.
हमर दूनु के बेसि समय संगहि-संग गुजरय लागल. मनहि-मन हुनका प्रति प्रेम सेहो उमड़य लागल. अल्का के बिना एकहुं पल बितैनाए मुश्किल लागैत छल. हुनकर गैरमौजूदगी विचलित करय जेना भ जाएत छल.
एहन नहि रहय जे एकदम सं दीवाना जकां हाल रहय मुदा अगर कोनो क्लास...कोनो ठाम जतए हुनका होबाक चाही छल...ओतए नहि देखला पर लागैत छल जे कखन अएतीह. एक-एक पलक इंतजार भारी लगैत छल.
दिन मस्ती सं गुजरि रहल छल. पढ़ाई-लिखाई एकदम जोर सं चलि रहल छल. अल्का के संग रहला के कारण कहि सकय छी दोगुना उत्साह सं भ रहल छल.
करीब आठ मास बाद 14 फरवरी के वैलेंटाइन डे पर कॉलेज मे मस्ती चलि रहल छल. सभ अपन-अपन प्रेमक इजहार करि रहल छलखिन्ह. नव-नव जोड़ी सेहो बनि रहल छल.
मुदा जखन अल्का के बारी आएल त ओ कहलीह जे ओ 'इन रिलेशन' छथीह आओर लड़का मुम्बई मे काज करैत अछि. ई सुनतहि जेना वज्रपात भ गेल. अचानक सभ किछ बदलल लागए लागल.
हमर बारी आएल त हम सेहो कहि पाछां छोड़ैलहुं जे हमरो एकटा लड़की सं प्रेम अछि आओर ओ हमर अपने दिस के छथिन्ह. एहि के कोनो गलती सेहो नहि छल. मुदा अल्का समझलीह जे ओ कोनो दोसर लड़की के गप्प भ रहल अछि.
खैर एकर असर आओर दोसर काज पर नहि पड़ल... अल्का के व्यवहार मे सेहो कोनो बदलाव नहि आएल मुदा हमरा मन मे एकटा कांट त चुभि चुकल छल. जे ओ कोनो दोसर लड़का के चाहैत छथीह.
एम्हर अल्का एक दू बेर हमर मनक थाह लेबय के कोशिश करलीह. हम कोनो नहि कोनो खिस्सा-कहानी सुना हुनका भरमा दिएन्हि. हम ई कहि टालि दए छलौं जे एहि मे जे करताह से बाबू जी करताह. अखन अपन भविष्य के बारे मे सोचनाए नीक रहत.
किछ दिन केर बाद ई आएल-गेल बात भ गेल... सभ किछ पहिनहि जकां चलय लागल.
कॉलेज खत्म भेलाह के बाद हुनकर सेलेक्शन आईआईएम अहमदाबाद मे भ गेलन्हि आओर हम जर्नलिज्म के पढ़ाई करय लेल चलि गेलहुं.
फोन...मेल...चैट सं संपर्क बनल रहल. गाम जाए काल दिल्ली हमरा सं मिल क जाए छलीह... आओर छुट्टी मे हुनकर बेसि समय हमरे संग दिल्ली मे बीतय छलन्हि.
मैनेजमेंट करला के बाद ओ एकटा नीक एमएनसी मे लागि गेलीह आओर एम्हर हमहुं एकटा नीक चैनल मे काज रहय लागलहुं. जिनगी अपन रफ्तार सं चलि रहल छल.
मुदा नौकरी के बाद पहिल होली हमरा लेल नीक नहि रहल. होली के बाद छुट्टी सं अएला के बाद ओ हमरा सं लिपटि क जी भरि कनलीह. हम हुनकर पीठ...बाल सहलाबैत बेर-बेर कनय के कारण पूछैत जा रहल छलौं आओर औ फफकैत जा रहल छलीह.
जखन कतैन-कनैत मन किछ शांत भेलन्हि त कहलीह जे हुनकर शादी अमेरिका मे रहय वाला एकटा सॉफ्टवेयर इंजीनियर सं तय भ गेलन्हि. लड़का अपने दिस के मैथिले छथिन्ह.
आब लड़खड़ाए के बारी हमर छल. एक त हुनकर कानय के कारण पहिनहि सं दिलक धड़कन तेज छल कोनो अनहोनी के आशंका सं. हुनकर गप सुनि एकदम सं सन्न रहि गेलहुं.
हम जेना एकदम सं पात्थरि बनि गेलहुं. आब हमहुं कानय लागलहुं. आंखि सं लोर नहि खसि रहल छल मुदा छाती फाटि रहल छल.
जखन घंटा-डेढ़ घंटा केर बाद मन किछ शांत भेल त अपना सं अलग करैत हुनका कहलिएन्हि जे अहां तं कहय छलौं जे अहां मुम्बई मे रहय वाला कोनो लड़का के संग 'इन रिलेशन' मे छी... फेर ई कि भेल?
ओ फेर सं फफैक पड़लीह आओर केहुना क बोललीह जे गाम-घर... अपना शहर सं बाहर रहनाए कोनो लड़की के लेल बड़ कठिन होए छै... फेर दरभंगा जैसन छोट शहर से एकदम सं मेट्रो...राजधानी दिल्ली मे रहनाए त आउरो.
कॉलेज मे सिंगल लड़की पाछां कउटा लड़का पड़ल रहय छै. एहिठाम जखन लोक के पता चलि जाए छै कि फलां लड़की ककरो संग रिलेशन मे छै त ओहि लड़की के लड़का सभ प्यार के नजर सं नहि देखय छथिन्ह .फ्लर्ट करय के नहि करय छथिन्ह.
एहि लेल अहां देखबय जे ऑर्कुट...फेसबुक आओर दोसर ठाम लड़की सभ अपन स्टेट्स मे 'इन रिलेशन' लिख दए छै जेहि सं लड़का सभ के फ्लर्टिंग सं बचल रहय.
हमहुं एहि चलते सभ के कहने छलहुं जे इन रिलेशन छी. जेहि सं कॉलेजक लड़का संभ प्रेम--प्यार के नजर सं नहि देखय.
आओर अहां ओतेक दिन हमरा संग रहलौं अहां के ई नहि लागल जे हम सिर्फ लड़का सभ के लेल ऐना कहने छलौं. मुदा हमर छोड़ु अहां तं रिलेशन मे छी न?
आब रहल नहि गेल. एकदम सं करेज फाटि गेल. ओतेक देर सं जे अपना के रोकने छलहुं जोर-जोर सं कानय लागलहुं. कहलिएन्हि जे हमरो त अहि जकां हाल अछि. हमरा लेल त अहीं सभ किछ छलहुं. जखन अहांक मुंह सं इन रिलेशन के बात सुनलहुं त हमहुं ओहे बात कहि देलहुं.
मुदा हमर बात मे ई सच्चाई रहय जे लड़की अपने शहर के छथीह. अहां हमरे शहर के छलहुं... आओर अहां के बारे मे मां-बाबूजी ना नहि कहि सकय छलखिन्ह.
अल्का के लेल त जेना करेज के संग घरती सेहो फाटि गेल होए. आह करैत कहलीह. हे भगवान ई कि भ गेल. हितेन अहां हमरा किनओ हिंट देने रहितौं त ई नहि भेल रहैत. अहां अगर एकहुं बेर अपन दिलक हाल हमरा कहने रहतौं त हम ई नहि होए देतहुं.
ई कहि ओ अपन दूनु हाथक मुक्का सं हमर सीना पर मारय लगलीह.
आओर आई हेट यू.... आई हेट यू कहैत अपन बैग उठा दरवाजा खोलैत बाहर निकलि गेलीह. हम रोकय के कोशिश करलहुं मुदा ओ तेजी सं झटकारैत चलि गेलीह.


text:
ई छैथ उदीयमान अभिनेता प्रेम नाथ झा। गाढा टोल, झंझारपुर के रहनिहार प्रेम जी बहुत नीक
अभिनेता छथि। मंडी ड्रामा स्कूल (हिमाचल प्रदेश) सं अभिनयमें सुप्रशिक्षित प्रेम जी हिन्दी
फ़िल्म "लव , सेक्स और धोखा", चर्चित सीरियल
"लापतागंज" आदि
में नीक अभिनय केने छलैथ। लंदन फ़िल्म फ़ेस्टिवल के लेल बनल फ़िल्म " कड़वी बातें-सुगर कोटेड"में एकटा अहम
किरदारक भूमिका छैन प्रेम जीक। आबय बला फ़िल्म " द किस"में
प्रेम जी अभिनय कें अलावा सहायक निर्देशक कें भूमिका सेहो निभा रहल छैथ । प्रेम जी
संगीतमें सेहो स्नातक छथि । "की बोर्ड" आ बांसुरी
खूब सुन्दर बजबै छैथ । सौभाग्य सं भगवती हिनका खूब सुन्दर आवाज सेहो देने छथिन । दिल्ली स्थित श्रीराम सेन्टर आ राष्ट्रीय नाट्य विद्यालय (NSD)के रंगमंडल(repertory) में सेहो छलाह। संक्षिप्तत: प्रेम
जी एकटा हरफ़नमौला कलाकार छैथ।


text:
नवका- पुरनका लेख सर्च करु...
जे होय नीक अछि...
दोसर पार्टी के नेता सभ जे कहथिन्ह ई लोक के लेल नीक कदम अछि. सरकार के लेल नीक कदम अछि... नीतीश जी के लेल खुद नीक छनि. सरकार के... मुख्यमंत्री के... अधिकारी के लेल गाम घर के परेशानी... समस्या जानय के ई नीक अवसर छनि. लोक सभ सेहो एकर फायदा उठा रहल छथिन्ह. बढ़ि-चढ़ि के विकास यात्रा मे आबि रहल छथिन्ह. मुख्यमंत्री जी सेहो लोक सभ के अपन समस्या कहय लेल प्रेरित करय छथिन्ह... कहय छथिन्ह जे ककरो सं डरय के जरूरत नहिं अछि खुलि कs बोलु. लोक सभ सेहो हिम्मत कs बोलय छथिन्ह. मुदा लोक के मुख्यमंत्री सं ओतेक डर नहिं लगैय छनि जतेक कि खाकी वर्दी वाला पुलिस आ पुलिस अफसर सं... अपन गाम- घर के छुटभैया नेता सभ सं. किएक त मुख्यमंत्री के गेलाह के बाद इहे सभ हरकयथिन्ह जे कि जरूरत छल ई सभ बोलय के... बड़ बोलय छलौंह मुख्यमंत्री ठाम आब बुझिऔ... फलां फलां.नीतीश कुमार, मुख्यमंत्री, बिहार
ई जानतहिं कि जिनका बारे मे शिकायत करबन्हि ओ बाद मे हमरा सं झगड़ा करत... हमेशा के लेल ओ हमर दुश्मन बनि जाएत लोक हिम्मत कs रहल छथिन्ह. अहां के ई गप्प ओनरगर लगि सकैत अछि. मुदा गाम घर के लोक अखनो एहन हाल मे छथिन्ह जे बड़का लोक... हाकिम... दरोगा... अफसर... नेता के खिलाफ खुलि कs नहिं बोलय छथिन्ह. मुंह के पाछां भले बड़का- बड़का हांकि देताह मुदा मुंह पर किछ कहय सं बचताह. आओर ओहि मे दीन-हीन हाल मे रहय वाला लोक त कहबे नहिं करु. गाम घऱ मे जिनका ओतय काज करय छथिन्ह... सभ के मालिके बुझय छथिन्ह. अगर मालिके के शिकायत करताह त कतय कमयताह आओर कतय खयताह. जल मे रहि क मगर सं बैर नहिं राखल जा सकय अछि. सामाजिक ताना- बाना के ई मामला लोक के सोचय पड़य छनि. भ्रष्टाचार... रिश्वत... ठगनाय ई सभ नहिं रुकय के बड़का कारण अछि ई. जे कमजोर लोक धम्मगर लोक...बलगर लोक के खिलाफ किछ बाजय सं बचय छथिन्ह. किएक त रहय के त अछि हिनके सभ के संग. कोनो छोट- मोट काज के लेल हिनके सभ के आगां हाथ पसारय पड़ैत अछि. त मुख्यमंत्री के आगां सभ लोक त नहिं किछ लोक हिम्मत जरूर क s रहल छथिन्ह. मुख्यमंत्री जी के कइटा अफसर के सस्पैंड करला सं लोक के बल मिलल अछि. खुलि रहल छथिन्ह. मुख्यमंत्री जी सेहो लोक के हिम्मत दिलाबय लेल कहय छथिन्ह खुलि कs बोलुं... हम छी नहिं.
मुख्यमंत्री जतय रात्रि विश्राम करय छथिन्ह ओतय राति मे लोक संगीत के कार्यक्रम सेहो होएत अछि. लोक सभ सं चर्चा होएत अछि. भोरे- भोर निकलि जाए छथिन्ह गाम घुमय लेल... गाम घुमय के क्रम मे बेसि कs ओ दलित बस्ती दिस जाए छथिन्ह. लोक सभ सं मिलय छथिन्ह. हुनकर परेशानी के बारे मे जानय छथिन्ह. ककरो पास राशन कार्ड नहिं छै... त ककरो डीलर चीनी... मटिया तेल नहिं दैत छै. ककरो लाल कार्ड नहिं बनल अछि. त ककरो इंदिरा आवास योजना के पाई नहिं मिलल. ककरो पेंशन के पाई रुकल अछि त कोनो ठाम स्कूल मे मास्टर साहेब पढ़ाबय नहिं आबय छथिन्ह. त कतहुं स्वास्थ्य केंद्र मे डॉक्टर साहेब नहिं रहय छथिन्ह. कोनो गाम मे खरंजा नहिं छै त कोनो ठाम बिजली के ट्रांसफर्मर जलल अछि. एक के बाद एक परेशानी...शिकायत मुख्यमंत्री के सुनय लेल मिलि रहल छनि. मुख्यमंत्री जी तत्काल एकरा दूर करय के कोशिश सेहो करय छथिन्ह. नहिं त अफसर सभ के जरूरी निर्देश दैत जाए छथिन्ह.
अहां सोचिऔ कि ई सभ राजधानी पटना सं कहिऔ विकास यात्रा मे नीतीश कुमारसंभव छल. खर्च के लs क जे हो हल्ला भs रहल अछि ओ सही नहिं अछि किएक स सरकार लोकक कल्याण के लेल हजारो करोड़ रुपया के योजना लाबैत अछि... लोकक कल्याण के लेल हजारो करोड़ रुपया खर्च होएत अछि. आओर एहि मे जतेक खर्च भs रहल अछि ओकर लाभ त सीधा लोक के मिलि रहल छनि. संगहि विकास यात्रा जेहि -जेहि रास्ता सं गुजरि रहल अछि अफसर सभ ओकरा चमकाबय मे सेहो लागल रहय छथिन्ह. एहि सं सड़क...बिजली...पानि के मामला मे किछ सुधार सेहो भs रहल अछि. जे होए अपना तरहक ई अलगे यात्रा अछि.
1 टिप्पणी:


text:
ⓘ मुसिकोट नगरपालिका
मुसिकोट नगरपालिका नेपालक गुल्मी जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद गुल्मी जिलामे साविकक पौंदी अमराइ, नेटा, मुसीकोट, गुल्मी, बडागाँउ, आँपचौर, कुर्घा, वामीटक्सार आ अर्लाङकोट गाउँ विकास समितिसभक मिलाए मुसिकोट नगरपालिका बनाएल गेल अछि। मुसिकोट नगरपालिकाक कूल जनसंख्या ३२,८०२ रहल अछि । ई नगरपालिकाक कूल क्षेत्रफल ११४.७४ वर्गकिलोमिटर रहल अछि । ई नगरपालिकाक ९ वडामे विभाजन कएल गेल अछि । ई नगरपालिकाक सिमाना पूर्वमे चन्द्रकोट गाउँपालिका, पश्चिममे इस्मा गाउँपालिका, उत्तरमे बागलुङ जिला तथा दक्षिणमे रेसुङगा नगरपालिका धरि फैलल अछि ।


text:
पन्द्रहम लोकसभा भंग कएल गेल. देशमे कुल पाँच सय तैंतालिसटा लोकसभा क्षेत्रमे करीब अस्सी करोड़सँ अधिक मतदाता अपन जनादेश सुनौलनि. नरेन्द्र मोदीक नेतृत्वमे राष्ट्रीय जनतांत्रिक गठबंधन अभूतपूर्व जनसमर्थनक संग केंद्रीय सत्ता प्राप्त केलक आ आगामी पाँच साल धरि देशक कमान अपना हाथमे लेलक. एहि चुनावक एकटा विशिष्ट बात इहो रहल जे 1984ई.क बाद देशमे पहिल बेर कोनो एक राजनीतिक दलकेँ पूर्ण बहुमत भेटलैक अछि. भाजपा आमचुनावमे अभूतपूर्व प्रदर्शन करैत कुल 282 टा लोकसभा क्षेत्रमे विजय प्राप्त केलक.
देशक इतिहासमे ई पहिले घटना थिक जे कोनो गैर-कॉन्ग्रेसी दलकेँ एतेक पैघ जनसमर्थन भेटलैक अछि. जानकार लोकनिक मानब छनि जे ई अपार जन-समर्थन पछिला सरकरक अकर्मण्यताक प्रति प्रतिक्रिया मात्र नहि थिक बल्कि मोदी सरकारसँ आशा-अपेक्षाक प्रतीक थिक. एहनामे नव सरकारपर जवाबदेही बढ़ि गेल अछि जे ओ सवा सय करोड़ भारतवासीक आशा-आकांक्षाक पूर्ति करय. भारतकेँ सामाजिक-आर्थिक-सामरिक दृष्टिकोणसँ सबल बनाबय आ विकासशील राष्ट्रसँ विकसित राष्ट्र केर श्रेणीमे आनय.
देशक इतिहासमे ई पहिले घटना थिक जे कोनो गैर-कॉन्ग्रेसी दलकेँ एतेक पैघ जनसमर्थन भेटलैक अछि. जानकार लोकनिक मानब छनि जे ई अपार जन-समर्थन पछिला सरकरक अकर्मण्यताक प्रति प्रतिक्रिया मात्र नहि थिक बल्कि मोदी सरकारसँ आशा-अपेक्षाक प्रतीक थिक. एहनामे नव सरकारपर जवाबदेही बढ़ि गेल अछि जे ओ सवा सय करोड़ भारतवासीक आशा-आकांक्षाक पूर्ति करय. भारतकेँ सामाजिक-आर्थिक-सामरिक दृष्टिकोणसँ सबल बनाबय आ विकासशील राष्ट्रसँ विकसित राष्ट्र केर श्रेणीमे आनय.
तेरहम लोकसभा अंतर्गत अटल बिहारी बाजपेयीक नेतृत्वमे मिथिलाक कल्याण लेल अनेक निर्णय लेल गेल छल. यथा- कोसी पर पुल निर्माण, मैथिली भाषाकेँ संविधानक आठम अनुसूचिमे स्थान आदि. एहि निर्णय केर बाद तत्कालीन एनडीए सरकारकेँ मिथिलामे आगामी चुनावमे जनसमर्थन भेटबाक अपेक्षा सेहो छलैक मुदा, २००४ केर चुनावमे तकर विपरीत मिथिला क्षेत्रमे एनडीए जनता द्वारा नकारल गेल. बाढ़ि आ रौदीक मारल, विपन्नताक पछाड़ल मैथिल मतदाताकेँ कॉन्ग्रेसक नेतृत्वमे यूपीए गठबंधनमे नव आशाकिरण देखेलन्हि मुदा, अगिला दस बरख धरि फेर ठकल गेलाह. २००४मे एनडीएक हारि देशक चुनावी विश्लेषक लेल एखनो एकटा अप्रत्याशित घटना बनल अछि.
कतेको लोकक मानब छनि जे बाजपेयी सरकार देशकेँ विकासक पटरीपर सुव्यवस्थित ढंगसँ आगाँ बढ़ेबामे सफल भेल छलाह जे यूपीए'क कार्यकालमे पुनः पटरीसँ उतरि जकाँ गेल. तखन एहिबेरक चुनावमे मिथिलाक मतदाता लोकनि नहि चुकलाह. देशक जनमतकेँ अकानति नरेन्द्र मोदीक प्रति विश्वास जनौलनि अछि आ नव सरकारसँ विकासक आशा लगौलन्हि अछि. एहि जनसमर्थनक बदला मैथिलकेँ अपेक्षा छनि जे ई नवका सरकार हुनकर दरिद्रता दूर करबामे सफल होयत. मिथिलाक सामाजिक-सांस्कृतिक गरिमा पुनः स्थापित होयत. बाढ़ि आ रौदीसँ मिथिला मुक्ति पाओत. करीब पाँच करोड़ मैथिल मतदाता मोदी सरकारसँ की अपेक्षा रखैत अछि?
सरकारकेँ, मिथिलाक कोन-कोन एहन मुद्दा छैक जकर प्राथिमिकताक संग निवारण करबाक चाही, तकर एकटा संक्षिप्त विवरण निम्नलिखित अछि:
कतेको लोकक मानब छनि जे बाजपेयी सरकार देशकेँ विकासक पटरीपर सुव्यवस्थित ढंगसँ आगाँ बढ़ेबामे सफल भेल छलाह जे यूपीए'क कार्यकालमे पुनः पटरीसँ उतरि जकाँ गेल. तखन एहिबेरक चुनावमे मिथिलाक मतदाता लोकनि नहि चुकलाह. देशक जनमतकेँ अकानति नरेन्द्र मोदीक प्रति विश्वास जनौलनि अछि आ नव सरकारसँ विकासक आशा लगौलन्हि अछि. एहि जनसमर्थनक बदला मैथिलकेँ अपेक्षा छनि जे ई नवका सरकार हुनकर दरिद्रता दूर करबामे सफल होयत. मिथिलाक सामाजिक-सांस्कृतिक गरिमा पुनः स्थापित होयत. बाढ़ि आ रौदीसँ मिथिला मुक्ति पाओत. करीब पाँच करोड़ मैथिल मतदाता मोदी सरकारसँ की अपेक्षा रखैत अछि?
सरकारकेँ, मिथिलाक कोन-कोन एहन मुद्दा छैक जकर प्राथिमिकताक संग निवारण करबाक चाही, तकर एकटा संक्षिप्त विवरण निम्नलिखित अछि:
कृषि-विकास ओ जल-प्रबंधन:
अनेक छोट-पैघ नदीसँ आच्छादित मिथिलामे अथाह जलस्रोत अछि. मुदा, इएह जलस्रोत आइ मिथिलाक शोक बनल अछि. वैज्ञानिक रीतिएँ जल-प्रबंधनक अभावमे एतुका कृषि-व्यवस्था रौदी-दाही'क चपेटमे पड़ल अछि. माछ-मखानक उद्योग मृतप्राय अछि. मिथिलाक जल-संसाधनकेँ जँ सुव्यवस्थित योजनान्तर्गत वैज्ञानिक प्रबंधनसँ सहेजल जाए त' एतय कृषि,मत्स्य उद्योगक विकासक संगहि पन-बिजली उत्पादनक मार्ग सेहो प्रशस्त होयत. मोदी सरकार नदी-जोड़ परियोजनाकेँ आगाँ बढ़ाय देशमे सिंचाई ओ पेयजल व्यवस्थाकेँ सुदृढ़ करबाक सपना आमजनकेँ देखौलक अछि तेँ मिथिलाक लोककेँ सेहो अपेक्षा छैक जे एहि क्षेत्रक जल-सम्पदाक कुशल प्रबंधन दिस नव-निर्वाचित केन्द्रिय सरकार ठोस डेग बढ़ाओत आ अगिला पाँच बरखमे तत्परताक संग एहि समस्याक समाधान ताकत. गंडकसँ कोसीक मध्य जँ नदी सभक पानिकेँ वैज्ञानिक ढ़ंगसँ "चैनलाइज (Channelize) कएल जाए त' मिथिला माछ आ तरकारीक उपजामे रिकॉर्ड स्थापित क' सकैत अछि. कृषि आधारित एहि भू-भागमे वैज्ञानिक ढंगसँ खेती लेल एतुका किसानकेँ प्रोत्साहित ओ प्रशिक्षित करब सेहो आवश्यक अछि. तेँ पूर्वी मिथिला क्षेत्रमे कृषि विश्वविद्यालयक स्थापनाक खगता सेहो अछि.
शिक्षाः
इतिहास प्रमाण अछि जे मिथिला अदौंसँ शिक्षाक प्रमुख केन्द्र छल. एतय एकसँ एक बढ़िक' विद्वान भेलाह जे अपन विद्वतासँ जग-प्रसिद्धि पौलनि. मिथिलामे लोक बाहरसँ सेहो अध्ययनक हेतु अबैत छल. मुदा, आजादीक सरसठि साल पछाति आइ मिथिलाक करीब चालीस प्रतिशत आबादी अशिक्षित अछि. ताहूसँ बढ़ि एतय वैज्ञानिक ओ आधुनिक शिक्षाक घोर अभाव अछि. एतुका युवा उच्च शिक्षाक लेल देशक अन्य प्रान्तमे पलायन करबा हेतु बाध्य छथि. एहि दुर्व्यवस्थासँ एतुका मानव-संसाधन'क समुचित विकास नहि भ' सकल अछि. मिथिलाक सात करोड़ मैथिल समाजकेँ मोदी सरकारसँ अपेक्षा छनि जे एतहु आब आधुनिक ओ रोजगारोन्मुखी शिक्षा व्यवस्था उपलब्ध कराओल जाएत. आइ मिथिलाक विस्तृत भूगोल ओ जनसंख्याकेँ देखैत आवश्यक अछि जे एतय आइआइएम (IIM- केंद्रीय मिथिलामे), आइआइटी (IIT-पूर्वी मिथिलामे) आ एनआइटी'क (NIT-दक्षिण मिथिलामे) स्थापना हो.दरभंगा स्थित संस्कृत विश्वविद्यालयकेँ केंद्रीय विश्वविद्यालयक मान्यता देल जाए. संगहि जहिना किशनगंजमे पछिला सरकार द्वारा अलीगढ़ विश्वविद्यालयक केन्द्र स्थापित कएल गेल तहिना केन्द्रिय मिथिलामे वा पश्चिम मिथिलामे बनारस हिन्दु विश्वविद्याल ( BHU)क केन्द्र स्थापित कएल जाए. प्रत्यके अनुमंडल स्तरपर केंद्रीय विद्यालक समतुल्य विद्यालय स्थापनासँ एहि क्षेत्रक शिक्षा व्यवस्थाक गुणवत्तामे परिवर्तन आबि सकैत अछि. शिक्षा जगतमे मिथिलाक गरिमा पुनर्स्थापित करबा निमित्त राज्य ओ केन्द्र सरकारक सम्मिलित प्रयास करब आवश्यक अछि. शिक्षा व्यवस्थामे सुधार भेलासँ मैथिल युवक अपन प्रतिभाक बलपर भारतक भाग्य बदलबाक क्षमता रखैत छथि.
स्वास्थ्यः
बिहार देशक सभसँ अविकसित प्रान्तमेसँ एक अछि. ताहूमे बिहारक सर्वाधिक अविकसित जिला मिथिला क्षेत्रमे अछि. स्पष्टतः एतय आधारभूत संरचना ओ मूलभूत सुविधाक घोर अभाव अछि. कुपोषण आ प्रदुषित पेयजल'क कारणे एहि क्षेत्रक आबादी अनेक तरहक रोगसँ ग्रस्त अछि. कालाजार आ जापानी ज्वर प्रलय मचौने अछि. संगहि लचर स्वास्थ्य व्यवस्थासँ मिथिला त्रस्त अछि. एतुका अस्पतालक हालति बदतर अछि. लोक इलाज करेबा हेतु राज्यसँ बाहर जेबाक लेल विवश छथि. जिनका खर्च नहि जुमैत अछि से इलाजक अभावमे असामयिक मृत्युक शिकार होइत छथि. नव सरकारकेँ मिथिलाक स्वास्थ्य व्यवस्थामे सुधार करबाक हेतु राज्य सरकारक संग तत्परताक संग प्रयास करबाक चाही. संगहि, मिथिलाक सभसँ पैघ अस्पताल, डीएमसीएच (DMCH) केर कायाकल्प हो जाहिसँ एतय आधुनिक स्वास्थ्य सुविधा उपलब्ध हो आ लोककेँ राज्यसँ बाहर नहि जाय पड़नि. एकर अलावे भागलपुर वा पुर्णियामे एम्स (AIIMS) स्तर केर अस्पतालक सुविधा उपलब्ध कराओल जेबाक खगता अछि. ग्रामीण स्वास्थ्य मिशनकेँ आर प्रभावी ढ़ंगसँ लागू करबाक दरकार सेहो अछि. स्वास्थ्य बीमाक सुविधा हरेक जन-सामान्यकेँ प्राप्त हो ताहि दिस सेहो सचेष्ट रहबाक आवश्यकता अछि.
सड़क एवं परिवहनः
हालाँकि पछिला किछु बरखमे मिथिले नहि अपितु पूरा बिहारमे सड़क'क स्थितिमे सुधार भेल अछि तथा नेटवर्क विस्तार भेल अछि मुदा, एखनो मिथिलाक परिवहन व्यवस्थामे सुधारक अनेक गुंजाइश अछि. एखनो सुदूर मिथिलाक बहुत पैघ आबादी पुल-पुलिया ओ सड़कक अभावमे बेहाल अछि. अतः ग्रामीण परिवहन व्यवस्थाक सुधार हेतु प्रधानमंत्री ग्राम सड़क योजनाकेँ आर विस्तार देबाक आवश्यकता अछि. संगहि मिथिलाक लोककेँ नव सरकारसँ आस छैक जे अगिला पाँच बरखमे मिथिला क्षेत्रक सभ प्रमुख रेलमार्ग केर विद्युतिकरण भ' जाएत. समस्तीपुर-दरभंगा रेललाइन केर दोहरीकरण सेहो परम आवश्यक भ' गेल अछि. सकरी-फारबिसगंज रेल परियोजना शीघ्रहि पूर्ण होयत तकरो आस लागल अछि. पर्यटन ओ सामरिक दृष्टिकोणसँ महत्वपूर्ण क्षेत्र रहितहुँ मिथिलामे हवाई यात्रा'क सुविधा नहि अछि. मोदी सरकारसँ मिथिलाक लोक अपेक्षा करैत छथि जे मुझफ्फरपुर, पूर्णिया आ भागलपुर या दरभंगासँ सार्वजनिक वायू-परिवहनक सुविधा उपलब्ध कराओल जाए.
उद्योग एवं व्यापारः
मिथिलाक अर्थव्यवस्था कृषि आधारित अछि. एहि क्षेत्रक आर्थिक विकास लेल आवश्यक अछि जे कृषि-उत्पादनक बढ़ोत्तरीक संगहि उपजाक भण्डारण ओ विपणन केर समुचित व्यवस्था हो. अतः मिथिलाक हरेक जिलामे फूड-पार्क एवं सम्पूर्ण मिथिलामे कमसँ कम पाँच जगह मेगा फूड-पार्क केर स्थापना कएल जाए. खाद्य-प्रसंस्करण आधारित उद्योगकेँ बढ़ावा देल जाए. सर्वोपरि जे एहि क्षेत्रक बंद पड़ल चीनी मिलकेँ तत्काल चालू करबाक हेतु आवश्यक नीतिगत बदलाव कएल जाए. ज्ञात हो जे मिथिलाक कतेको चीनी मिलक उत्पादन केन्द्र ओ राज्य सरकारक मध्य एथनॉल उत्पादनक विवादक चलतेँ अटकल अछि. बरौनीक फर्टीलाइजरक पुनर्परिचालन सेहो मिथिलाक अर्थव्यवस्थाक स्वरूपमे क्रांतिकारी परिवर्तन आनि सकैत अछि. सिल्क उद्योगसँ जुड़ल बुनकरकेँ समुचित सुविधा ओ बाजार उपलब्धतासँ मिथिलामे वस्त्र-उद्योगक एकबेर फेर बाट प्रशस्त होयत. उद्योगक विकास लेल विद्युत आपुर्ति सेहो आवश्यक अछि. अतएव मिथिलाक बिजली कारखानाक क्षमता विस्तारक संगहि कोल-लिंकेजक सुलभता हो. एतुका हस्तशिल्प, ओ चित्रकलाकेँ विश्व-बाजारमे प्रचारित कएल जाए. लघु एवं मध्यम उद्योगकेँ आर्थिक प्रोत्साहन भेटय.
कला, संस्कृति, एवं पर्यटनः
मिथिलाक कला एवं सांस्कृतिक वैशिष्ट्य ककरोसँ छपित नहि अछि. मिथिला चित्रकला विश्वमे नाओं केने अछि. आब एकरा वाणिज्यिक दृष्टिकोणसँ बढ़ायब जरूरी अछि. मोदी सरकार एहि दिस डेग उठायत से मैथिलकेँ आस छनि. जँ एतुका चित्रकलाकेँ बाजारसँ जोड़ि देल जाए त' हजारो कलाकारक भाग्य बदलि सकैए. मिथिलामे पर्यटन अपार संभावना अछि मुदा, आधारभूत संरचना ओ मूलभूत सुविधाक अभावमे एतय अद्यावधि पर्यटन उद्योगक विकास नहि भ' सकल अछि. मोदीक चुनाव प्रचारमे पर्यटन स्थलक विकास एकटा प्रमुख मुद्दा छल. अतः मैथिल मतदाता लोकनि सेहो आशावान छथि जे मिथिलामे रामायण सर्किट निर्माण ओ अन्य पर्यटन स्थलक विकास कएल जाएत. गंगा नदीक सफाई मोदी सरकारक प्रमुख एजेण्डामे शामिल अछि. अतः अपेक्षा अछि जे सिमरिया, सुल्तानगंज भागलपुर आदि स्थानपर गंगा घाटक पर्यटनक दृष्टिकोणसँ विकास कएल जाएत. भाजपाक घोषणापत्रमे एकसय नव शहरक विकास योजना शामिल कएल गेल अछि. मिथिलामे शहरीकरण नगण्य अछि तेँ एहि क्षेत्रक शहर सभक सुनियोजित विकास भेनाइ परम आवश्यक अछि. आशा कएल जा सकैए एहि नवका शहरमे मिथिलाक भागलपुर, मुझफ्फरपुर, दरभंगा, सहरसा, आदि जगह सेहो शामिल होयत.
पूर्वमे दरभंगा राजक अत्याधुनिक साज-सज्जासँ पूर्ण सैलुन बरौनीसँ दरभंगा धरि चलैत छल जे प्राप्त सुचनानुसार आब नष्ट भ' चुकल अछि. भारत सरकारक रेल-मंत्रालयसँ मिथिलाक जनता अपेक्षा राखत जे मिथिलाक कला, संस्कृति, संगीत, इतिहास ओ लोक-व्यवहारकेँ प्रदर्शित करैत बरौनीसँ सीतामढ़ीधरि पर्यटक ट्रेनक परिचालन आरंभ कएल जाए. संगहि जयनगर-जनकपुरक मध्य परिचालित रेलसेवाकेँ सेहो पर्यटनक दृष्टिकोणसँ विकसित कएल जाए. मिथिलामे पर्यटन उद्योग लाखो लोककेँ रोजगार प्रदान करबाक क्षमता रखैत अछि. भारत सरकारक सूचना एवं प्रसारण मंत्रालय मैथिली भाषा-भाषी क्षेत्रक विशालता ओ मैथिलीक समृद्ध इतिहासक सम्मान करैत दूरदर्शनक मैथिली चैनल खोलय. आकाशवाणी दरभंगाकेँ पूर्णतः मैथिली भाषाक रेडियो चैनल घोषित कएल जाए. एहिसँ मिथिलाक लोकसंगीत ओ मैथिली सिनेमाजगतकेँ बढ़ावा भेटत.
विशेष-पैकेज आ कौशल-विकासः
बिहार सरकार आइ कतेको बरखसँ विशेष राज्यक मान्यता आ राज्य लेल विशेष पैकेज केर मांग क' रहल अछि. नरेन्द्र मोदी अपन चुनाव प्रचारमे बिहारकेँ विशेष राज्यक दर्जाक संगहि पचास हजार करोड़ टाकाक विशेष पैकेज केर बात कहने छथि. मुदा, पछिला किछु बरखमे बिहार सरकार केर मिथिलाक प्रति जे रूखि रहल अछि ताहिसँ मैथिल मतदाता अपनाकेँ उपेक्षित बूझि रहल छथि. मगध आ मिथिलाक विकासमे क्षेत्रिय विषमता प्रतीत होइत अछि. अतः मैथिल चाहैत अछि जे मोदी सरकार बिहारक लेल विशेष पैकेज केर घोषणा अतिशीघ्र करय संगहि एहि पैकेज केर उपयोग मात्र राज्य सरकारक विवेक पर नहि छोड़ल जाए अपितु क्षेत्रिय असमानता आ पिछड़ापनकेँ ध्यानमे रखैत योजनागत रूपमे देल जाए. जाहिसँ मिथिलाक जनता केर संग कोनो तरहक भेदभाव नहि हो.
रोजी-रोजगारक खोजमे मैथिल युवक पलायन लेल आइ विवश छथि. मैथिल युवाकेँ मिथिलेमे रोजी-रोजगार भेटय ताहि हेतु ओकर कौशल-विकास सेहो आवश्यक अछि. संयोगसँ युवा लोकनिक कौशल-विकास (Skill Development) मोदी सरकारक प्राथमिकता कहल जाइछ. अतः मिथिलाक युवक एहन तरहक कोनो योजनासँ खास लाभ प्राप्त करताह आ अपनहि गाम-घरमे रोजगार पौताह तकर समुचित व्यवस्था दिस नव केन्द्रिय सरकारसँ ठोस डेगक अपेक्षा मिथिला रखैत अछि.
राज्य पुनर्गठन आयोगः
आइ करीब पचास बरखसँ पृथक मिथिला राज्य आंदोलन चलि रहल अछि. देशक आन-आन भागमे जेना-अलग विदर्भ, गोरखालैण्ड, बुंदेलखण्ड आदि राज्य गठनक मांग स्थानीय लोक कए रहल छथि आ आंदोलनरत छथि. जेनाकि भाजपा अपन घोषणापत्र केर माध्यमसँ छोट-छोट राज्यक गठन पर सहमति जनौलक अछि तेहनामे मोदी सरकारसँ मिथिलाक जनता प्रबल आशा रखैत अछि जे ओ पृथक मिथिला राज्यक निर्माणक दिशामे ठोस पहल करत आ अगिला पाँच बरखक अभ्यंतर मिथिलाक आकांक्षानुरूप, क्षेत्र सर्वांगीण विकास हेतु आवश्यक मिथिला राज्यक गठन करत. मोदी सरकारकेँ विभिन्न क्षेत्रक जनमानसक भावनाकेँ सम्मान करैत तत्काल राज्य पुनर्गठन आयोगक गठन करबाक चाही आ मिथिला समेत अन्य छोट राज्यक मांग पूर्ति हेतु योजनाबद्ध रूपेँ काज करबाक चाही.
मिथिला नेपाल आ बंगलादेशक सीमावर्ती इलाका अछि. अतः सामरिक दृष्टिकोणसँ सेहो एकर विशिष्ट महत्व छैक. हालमे जाहि तरहेँ मिथिला क्षेत्र आतंगवादक गढ़ केर रूपमे उद्घाटित भेल अछि ताहिसँ केन्द्र सरकारपर दायित्व बनैछ जे एहि क्षेत्रक अंतर्राष्ट्रीय सीमावर्ती इलाकापर पहरेदारी चुस्त कएल जाए. संगहि केन्द्र-राज्यक बीच आर सहयोगक वातावरण स्थापित करैत मनरेगा, शिक्षाक अधिकार आ खाद्य सुरक्षा कानून, आदि जन-कल्याणक योजनाकेँ प्रभावी ढ़ंगसँ कार्यान्वित कएल जाए. जँ एहि क्षेत्रक जन-प्रतिनिधि लोकनि क्षेत्रिय अस्मिताकेँ ध्यानमे रखैत दलगत राजनीतिसँ उपर उठि उपरोक्त विन्दु सभपर विचार करताह आ तदनुरूप योजना निर्माण कए कार्यान्वित करताह त' अगिला पाँच बरखमे मिथिलाक कायाकल्प भ' सकैत अछि. आवश्यक इहो अछि जे आम मैथिल एहि मध्य जाति ओ सम्प्रदायसँ उपर, अपन जनप्रतिनिधिकेँ मिथिलाक समस्यापूर्ति लेल कोन तरहेँ बाध्य करैत छथि.
— चन्दन कुमार झा
राज्य पुनर्गठन आयोगः
आइ करीब पचास बरखसँ पृथक मिथिला राज्य आंदोलन चलि रहल अछि. देशक आन-आन भागमे जेना-अलग विदर्भ, गोरखालैण्ड, बुंदेलखण्ड आदि राज्य गठनक मांग स्थानीय लोक कए रहल छथि आ आंदोलनरत छथि. जेनाकि भाजपा अपन घोषणापत्र केर माध्यमसँ छोट-छोट राज्यक गठन पर सहमति जनौलक अछि तेहनामे मोदी सरकारसँ मिथिलाक जनता प्रबल आशा रखैत अछि जे ओ पृथक मिथिला राज्यक निर्माणक दिशामे ठोस पहल करत आ अगिला पाँच बरखक अभ्यंतर मिथिलाक आकांक्षानुरूप, क्षेत्र सर्वांगीण विकास हेतु आवश्यक मिथिला राज्यक गठन करत. मोदी सरकारकेँ विभिन्न क्षेत्रक जनमानसक भावनाकेँ सम्मान करैत तत्काल राज्य पुनर्गठन आयोगक गठन करबाक चाही आ मिथिला समेत अन्य छोट राज्यक मांग पूर्ति हेतु योजनाबद्ध रूपेँ काज करबाक चाही.
मिथिला नेपाल आ बंगलादेशक सीमावर्ती इलाका अछि. अतः सामरिक दृष्टिकोणसँ सेहो एकर विशिष्ट महत्व छैक. हालमे जाहि तरहेँ मिथिला क्षेत्र आतंगवादक गढ़ केर रूपमे उद्घाटित भेल अछि ताहिसँ केन्द्र सरकारपर दायित्व बनैछ जे एहि क्षेत्रक अंतर्राष्ट्रीय सीमावर्ती इलाकापर पहरेदारी चुस्त कएल जाए. संगहि केन्द्र-राज्यक बीच आर सहयोगक वातावरण स्थापित करैत मनरेगा, शिक्षाक अधिकार आ खाद्य सुरक्षा कानून, आदि जन-कल्याणक योजनाकेँ प्रभावी ढ़ंगसँ कार्यान्वित कएल जाए. जँ एहि क्षेत्रक जन-प्रतिनिधि लोकनि क्षेत्रिय अस्मिताकेँ ध्यानमे रखैत दलगत राजनीतिसँ उपर उठि उपरोक्त विन्दु सभपर विचार करताह आ तदनुरूप योजना निर्माण कए कार्यान्वित करताह त' अगिला पाँच बरखमे मिथिलाक कायाकल्प भ' सकैत अछि. आवश्यक इहो अछि जे आम मैथिल एहि मध्य जाति ओ सम्प्रदायसँ उपर, अपन जनप्रतिनिधिकेँ मिथिलाक समस्यापूर्ति लेल कोन तरहेँ बाध्य करैत छथि.
— चन्दन कुमार झा
(ई लेख मोदी सरकार एलाक अवसर पर लिखल गेल छल. आब जखन फेर लोकसभा चुनाव आबि गेल अछि, मिथिलाक अपेक्षा की-कते पूर भेल से सोचबाक जरूरति अछि.)


text:
बिहार मे एक सितंबर गुरुवार सं हाई स्कूल शिक्षक पात्रता परीक्षा फार्म मिलनाय शुरू भ गेल अछि. फार्म 9 सितंबर तक मिलत.
भरल फार्म अहां 12 सं 20 सितंबर के बीच जमा क सकय छी. एक बात ध्यान राखब जे जेहि ठाम सं फार्म खरीदब ओहिठाम जमा करब.
फार्म जमा करय के बाद जे रसीद
मिलत ओ अहांक एडमिट कार्ड के काज करत. एहि लेल ओहि रसीद के संभालि क राखब.
सरकार के तरफ सं कहल गेल अछि जे पिछला बेर कई सेंटर पर भेल हो-हंगामा के देखैत एहि बेर हर सेंटर पर पांचटा काउंटर बनाएल जाएत.
महिला... विकलांग के लेल आओर एसएस-एसएटी उम्मीदवार के लेल अलग-अलग काउंटर रहत.
पिछला दिन प्राइमरी आओर मिडिल स्कूल के लेल सेहो फार्म भरल गेल छल. ओहि मे लोक सभ काफी संख्या मे फार्म भरलखिन्ह. एतेक लोक फार्म भरलखिन्ह जे सरकार के दोबारा सं फार्म छपबाबय पड़ल.
पात्रता परीक्षा फार्म के दाम आम लोक के लेल डेढ़ सय टका राखल गेल अछि. जखन कि एसएस/ एसटी उम्मीदवार के लेल एकर दाम 75 टका रहत.
तं देर नहि करि जल्दी सं फार्म खरीद... नीक सं पढ़ि ओकरा भरि जमा करि दिअ. फार्म भरला के बाद परीक्षा के तैयारी सेहो शुरू करि दिऔ. अहां सभ के हमर शुभकामना.


text:
नवका- पुरनका लेख सर्च करु...
जीतिया पावनि
मिथिलांचल में पावनि केर कोनो कमी नहिं अछि...मधुश्रावणी, बरसाइत, सामा चकेवा , चौरचन, कोजगरा, जूड़िशीतल ऐहन कतेक पावनि अई...मुदा गाम घर सं बाहर रहला पर कई बेर पता नहिं चलय छै...एहने में एकटा पावनि जितिया पिछला हफ्ता मिथिलांचल में मनाओल गेल...धार्मिक आस्थाक संगहि संग प्रकृति आओर सामाजिक रूप सं अहि पावनि केर खास महत्व अई...एहि पावनि में माय सभ अपन पुत्र...संतान के दीर्घजीवी होबय के कामना करैय छथिन्ह...एहि पावनि में मरुआ... माछ... साग... मिठाईक खास महत्व अई...नदी, पोखरक कात कथा सुनल जायत अछि...ओना जीतिया पावनि मनाबय के पाछा कथा छई जे एकटा राक्षस एकटा गाम में आतंक मचौने छल जकरा स श्रीकृष्ण जी जीमूत वाहन के रूप में अवतार लय रक्षा कएने छलथिन्ह...एहि पावनि में दिन राति सहय पड़य छै...उपवास करय पड़य छै...कहावत सेहो छै... जे जीतिया पावनि बड़ भारि...धिया पुता के ठोकि सुतलन्हि, अपने खयलन्हि भरि थारि...
सदस्यता लें टिप्पणियाँ भेजें (Atom)


text:
दरभंगा महाराज के तिजोरी खुलि गेल अछि. ब्रिटिश जमाना के एहि तिजोरी के खोलय मे चारि घंटा के समय लागल. एकर एकटा चाभी हरा गेल छल. तेहि लेल तिजोरी के तोड़ि क खोलय पड़ल. तिजोरी मे पांडुलिपि के रुप मे खजाना निकलल. ई पांडुलिपि दरभंगा के इतिहास बदल सकैत अछि. जानकार लोक के कहनाय छनि जे जेना-जेना एहि मे के पांडुलिपि के अध्ययन कएल जाएत नव-नव चीज निकलि क आएत.
एहि पांडुलिपि मे दरभंगा महाराज के वंशावली… 18 वीं सदी मे अलाउद्दीन नामक कातिल के लिखल अकबरनामा… दरभंगा राज आओर अंग्रेजक बीच के दस्तावेज… कांग्रेस नेता सभ के बीच भेल पत्राचार के कागजात सेहो शामिल अछि. कहल जा रहल अछि जे 12 खंड मे मिलल अकबरनामा के 1733 मे लिखल गेल छल. पांडुलिपि मे 1200 ई सं महाराज के वंशावली अछि. उपाधि… प्रशस्ति पत्र के मूल कॉपी सेहो अछि. .
आब दरभंगा के लोक के कहनाय छनि जे एहि पांडुलिपि के दरभंगा सं बाहर नहि जएबाक चाही. एकर अध्ययन दरभंगे मे होबाक चाही. दरभंगा के लेल ई अमूल्य धरोहर अछि. एकरा दरभंगे मे संभालि कs रखबाक चाही. एहन व्यवस्था होबाक चाही जे… जे अध्ययन…शोध…रिसर्च आदि कएल जाए सभ दरभंगे मे होए. ई दरंभगा के इतिहास सं जुड़ल अछि आओर एकरा बाहर जनाय दरभंगा के लेल नीक नहि रहत.
त अहां सभ के कि कहनाय अछि कि तिजोरी सं निकलल पांडुलिपि के दोसर ठाम जएबाक चाही? कि दरभंगा मे एहन दुर्लभ पांडुलिपि सुरक्षित रहत ? अहांक कि विचार अछि? कि होबाक चाही ?


text:
हावड़ा (बेलूर). जनास्थाक पर्व छठि पर मिथिला सेवा समिति चैरिटेबल ट्रस्ट दिस सं बेलूर केर श्रावणी आश्रम पोखरि पर नीक इंतजाम कयल गेल छल. आने बरख जंका एहू बरख समिति छठि कें धियान मे रखैत पोखरिक साफ़-सफ़ाइ सं ल' व्यवस्था धरि सभ दुरुस्त केने छल. मिथिला सेवा समितिक वर्त्तमान अध्यक्ष राजीव रंजन मिश्र जनओलनि जे ई पर्व मैथिल सहित आन-आन समुदाय कें लोक सभ सेहो मनबैत छथि. सेवा भावना कें प्राथमिकता द' ट्रस्ट छओ बरख सं छठि पर पबनैतिन सभ केर सुविधाक धियान रखैत अछि. आ ई आयोजन कयल जा रहल अछि. एहि अवसर पर मिथिला सेवा समिति चैरिटेबल ट्रस्ट केर कार्यकर्ता लोकनि बेस उत्साह सं सभ काज सम्पादित कयलनि. आयोजनक व्यवस्था ओ तत्परता देखि लोक सभ संतुष्ट छलाह. एहि आयोजन सं लोकक संख्या मे वृद्धि सेहो देखल गेल. बेलूर केर श्रावणी आश्रम पोखरि पर सांझुक आ भोरका अर्घ्य केर अवसर पर वातावरण बेस हर्षमय रहल. विदित हो जे मिथिला सेवा समिति चैरिटेबल ट्रस्ट आ सहयोगी संस्था मिथिला सेवा समिति,कोलकाताक उपनगरीय क्षेत्र बेलूर मे विगत 27 साल सँ अहि तरहक अनेकानेक काज मे लागल अछि.
एहि अवसर पर ट्रस्टक चेयरमैन दिनेश मिश्र, समितिक अध्यक्ष राजीव रंजन मिश्र सहित पूर्व अध्यक्ष भवनाथ झा, प्रदीप कुमार झा, एस एन ठाकुर, संजय झा, सुमन झा, मोहन चौधरी, रामचन्द्र झा, सुरेश राय, घनश्याम चौधरी, राघवेन्द्र झा, शैलेश चौधरी, बिनय भूषण, भरत झा ओ अन्यान्य लोकनि उपस्थित छलाह.
एहि अवसर पर ट्रस्टक चेयरमैन दिनेश मिश्र, समितिक अध्यक्ष राजीव रंजन मिश्र सहित पूर्व अध्यक्ष भवनाथ झा, प्रदीप कुमार झा, एस एन ठाकुर, संजय झा, सुमन झा, मोहन चौधरी, रामचन्द्र झा, सुरेश राय, घनश्याम चौधरी, राघवेन्द्र झा, शैलेश चौधरी, बिनय भूषण, भरत झा ओ अन्यान्य लोकनि उपस्थित छलाह.


text:
ⓘ माईजोगमाई गाउँपालिका
माईजोगमाई गाउँपालिका इलाम जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद इलाम जिलामे साविकक नयाँबजार, जोगमाई, नाम्सालिङ, सोयाङ आ प्याङ गाउँ विकास समितिसभके मिलाए माईजोगमाई गाउँपालिका बनाएल गेल अछि । माईजोगमाई गाउँपालिकाक कूल क्षेत्रफल १७२.४१ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकक कूल जनसङ्ख्या २१,०४४ रहल अछि । ई गाउँपालिकाक सिमाना पूर्वमे सूर्योदय नगरपालिका, पश्चिममे इलाम नगरपालिका, उत्तरमे सन्दकपुर गाउँपालिका आ भारत तथा दक्षिणमे सूर्योदय आ इलाम नगरपालिका धरि फैलल अछि ।


text:
देहरादून
निर्देशाङ्क: ३०°२०′N ७८°०४′E / ३०.३३°N ७८.०६°E
देहरादून, देहरादून जिलाक सदरमोकाम छी जे भारतक राजधानी दिल्ली सँ २३० किलोमीटर दूर दून उपत्यकामे अवस्थित अछि । ९ नवम्बर, २००० कऽ दिन उत्तर प्रदेश राज्य विभाजित करि जब उत्तराखण्ड राज्यक गठन कएल गेल छल, ओ समय एकरा उत्तराखण्ड (तत्कालिन उत्तरांचल)क अन्तरिम राजधानी बनाएल गेल छल । देहरादून शहर, शिक्षा, संस्कृति आर सौंदर्यक लेल प्रसिद्ध अछी । एकर विस्तृत पौराणिक इतिहास अछी।
इतिहास[सम्पादन करी]
देहरादूनक इतिहास बहुत सय वर्ष पुरान अछि । देहरादूनसँ ५६ किलोमीटर दूर काल्सीक नजदीक स्थित शिलालेखसँ एतय तेसर शताब्दी ईसा पूर्वमे सम्राट अशोक कऽ अधिकार भेल जानकारी पावैत अछि । देहरादून पहिलेसँ ही आक्रमणकारीसभक आकर्षित केने अछि ।